Ini 10 Jenis Pasta Yang Korang Kena Tahu Dan Cara Memasak Dengan Betul

Makanan di Itali sinonim sangat untuk hidangan berasaskan pasta. Dan, ada macam-macam jenis pasta yang mungkin kita tak biasa dengar dan tahu.
Pasta menjadi popular sekitar pertengahan abad ke 20 di Itali. Secara asas diperbuat daripada campuran bahan-bahan seperti tepung, telur, dan air lalu ia dikeringkan. Seperti yang kita dapat lihat di pasaraya.
Ia juga perlu direbus dalam air mendidih kemudian barulah dikombinasikan dengan bahan-bahan hidangan lain seperti salad atau digaul bersama sos dan parutan keju di atas.
Baca Juga: Resipi Klasik Itali Pasta Sos Pesto, Lelaki Ini Kongsi Cara Buat Menu Ini
Selain itu, ia mudah dimasak dan tahan lama jika disimpan dengan sempurna.
Satu lagi keistimewaannya, ia boleh dihidangkan dalam keadaan panas atau sejuk.
Selain itu, pasta juga merupakan pilihan yang baik dari segi kesihatan disebabkan kandungan kalorinya yang rendah, diperkaya dengan folat dan membekalkan serat.
Pernah dengar perkataan pasta macaroni, fettucine atau ravioli? Apakah perbezaan mereka? Tak tahu?
Jom kita tengok jenis-jenis pasta selain spaghetti dan gabungkan dengan sos yang betul.

1. Angel Hair

Bentuk sama seperti spaghetii tetapi lebih kecil dan halus iras bihun. Pasta ini cepat dimasak dan mudah disediakan.
Sesuai digandingkan bersama kuah yang tak terlalu pekat atau dikacau goreng dengan sedikit butter, minyak zaitun kemudian ditabur sikit dengan herba-herba Itali.

2. Macaroni

Berasal daripada perkataan ‘maccheroni’, makaroni adalah pasta pendek berbentuk lengkung seperti huruf C. Ia juga dipanggil pasta ‘elbow’.
Hidangan yang paling popular ialah macaroni yang dibakar bersama keju (macaroni and cheese). Namun begitu, makaroni juga boleh direbus lalu digoreng atau dimasukkan ke dalam sup.

3. Fettucine

Maksud fettucine ialah ‘riben kecil’ kerana bentuknya yang leper dan panjang berbentuk seperti potongan-potongan riben.
Ia sesuai dimakan bersama sos pekat seperti sos tomato berdaging atau carbonara.

4. Farfalle

Farfalle dalam bahasa Itali bermaksud kupu-kupu. Juga dikenali sebagai pasta ‘bowtie’ kerana bentuknya.
Ia lazat dijadikan salad pasta sejuk atau dicampur bersama semangkuk daging dan sayur-sayuran.

5. Conchieglie

Conchieglie bermakna cangkerang dalam bahasa Itali. Pasta yang berbentuk cangkerang ini wujud dalam pelbagai saiz. Bagi yang bersaiz besar, boleh disumbatkan inti kemudian dibakar.
Yang bersaiz sederhana pula boleh dijadikan kaserol atau dimakan bersama sos berdaging dan bersaiz paling kecil pula boleh dimasukkan ke dalam sup atau stew.

6. Gnocchi

Gnocchi adalah pasta berbentuk bebola atau bujur yang diperbuat daripada kentang, telur dan tepung.
Strukturnya sedikit kenyal dan sesuai dihidangkan dengan sebarang sos pekat atau dibakar bersama tomato dan keju.

7. Orzo

Jangan tersilap menyangka orzo ini nasi ya! Orzo sebenarnya ialah pasta namun bentuknya seakan-akan nasi.
Pasta ini boleh digaul dengan sayuran atau sebarang protein dan dijadikan salad. Boleh juga dimasukkan ke dalam sup atau stew.

8. Penne

Pasta ini berbentuk tiub iaitu berlubang di tengah dan dipotong serong dihujungnya. Berukuran lebih kurang 2 inci, pasta penne sesuai digunakan dalam bersama sos pekat atau dijadikan salad.

9. Ravioli

Ravioli merupakan pasta berbentuk segi empat atau bulat yang berisi inti. Pelbagai jenis inti seperti keju, daging, sayur-sayuran atau makanan laut boleh diisi ke dalam doh pasta nipis untuk menghasilkan ravioli ini.
Ia seterusnya dimasak dalam sos, sup atau digoreng dengan sedikit minyak zaitun.

10. Fusili

Bermakna ‘corkscrew’ dalam bahasa Itali, disebabkan bentuknya. Turut dikenali sebagai pasta ‘spiral’. Fusili sesuai dimasukkan ke dalam salad atau dihidangkan dengan sos yang pekat.
Kadangkala fusili dihasilkan dalam pelbagai warna menjadikan ia suatu hidangan yang menarik di atas pinggan.


10 BENDA ANDA TAK PATUT BUAT DI DAPUR

 PENULIS
myResipi

 KATEGORI
Artikel

 POSTED ON
2019-04-02 05:33:00

Dapur ibarat jantung untuk sesebuah rumah sebab di situlah pelbagai jenis juadah disediakan untuk seisi penghuni rumah. Tetapi dapur juga boleh jadi tempat yang berbahaya untuk korang. Takut silap hari bulan nanti korang end up dekat hospital kalau tak hati-hati.
So, harini kami nak kongsikan 10 benda yang korang tak patut buat dekat dapur.
1. JANGAN TOLAK MAKANAN ATAS PAPAN PEMOTONG GUNA PISAU

Pisau korang boleh jadi tumpul kalau korang selalu buat benda ni.
2. JANGAN CUBA TANGKAP PISAU YANG TENGAH JATUH
Sebaiknya korang tunggu sampai pisau betul-betul jatuh atas lantai baru ambik. Kalau korang cuba tangkap takut nanti korang cederakan diri sendiri.
3. TAHU BEZA BAKING POWDER & BAKING SODA
Kalau korang nak tahu, dua benda ni berbeza sangat. So, better korang tau apa beza kegunaan kedua-dua bahan sebelum guna. Takut kecewa bila tak dapat desired result yang korang nak.
4. JANGAN GUNA SUDIP BESI DEKAT PAN ANTI LEKAT

Sudip besi boleh calarkan pan anti lekat korang. Tak cantik kan kalau dah calar-calar :(
5. JANGAN GOSOK MATA LEPAS PEGANG CILI
Cuci tangan dulu lepas pegang cili takut nanti mata pedih macam korang potong bawang pula.
6. KACA PANAS SAMA MACAM KACA SEJUK
Hati hati sebelum pegang barangan kaca sebab kita tak tau sama ada ianya panas atau tak. Nanti melecur pula tangan korang.
7. JANGAN GUNA PAPAN PEMOTONG YANG SAMA KALAU POTONG DAGING & SAYUR

Kalau korang guna papan pemotong yang sama, kemungkinan bakteria dari daging akan masuk dekat sayur. Nanti sakit perut pula. Make sure korang ada papan pemotong khas untuk sayur dan daging.
8. JANGAN LETAK BENDA PANAS DALAM BEKAS KACA TAK TAHAN PANAS
Sama juga macam kalau korang letak benda panas dalam bekas kaca atas permukaan basah. Nanti kaca tu akan pecah.
9. JANGAN LETAK PERASA TERLAMPAU BANYAK

Terlampau banyak perasa pun tak sedap juga nanti makanan korang.
10. JANGAN BUKA PINTU OVEN KALAU TERBAKAR

Kalau oven korang terbakar dekat dalam, jangan buka pintu oven. Biar je sampai api dia mati sendiri sebab kalau korang buka, takut nanti merebak.


10 ‘HotSpot’ Di Kampung Baru – Kedai Makan Sedap

Bila cerita tentang makan sedap kat Kuala Lumpur, tempat nombor satu yang ada dalam kepala orang Melayu mestilah Kampung Baru. Untuk anda yang datang dari luar KL, Kampung Baru ini syurga tempat makan tau, dari selera Melayu dan Siam sampailah Western. Jika anda rasa parking di sini susah, sebenarnya tak pun, di kampung baru sekarang ada menyediakan tempat parking berbayar, haa takde lah anda berebut parking nanti.  Jom kita tengok 10 hotspot di Kampung Baru.
1. Suraya Seafood

Ini antara kedai makan paling sedap kalau nak makan makanan Siam di Kampung Baru. Antara menu popular mereka adalah Tom yam, ikan 3 rasa, somtam dan pulut mangga. Menu ni memang antara yang selalu orang order bila datang ke kedai ni. Selain tu, kerabu maggi di kedai ni pun power! Kedai ini sangat lah laku sehinggakan owver kedai ini buka 2 lagi cawangan Suraya Seafood di area Masjid Jamek Kg. Baru. Anda boleh lah ke sana sebagai alternative lain jika kedai yang ini ramai orang.
Alamat : Jalan Raja Muda Musa, Kampung Baru
Waktu Operasi : Setiap Hari (3:30PM – 1AM)
2. Kak Som

Haa, kalau anda terasa lapar tengah-tengah malam dan tak tahu nak cari makan di mana, anda jangan risau sebab anda boleh pergi terjah kedai Kak Som ni sebab kedai ni buka 24 jam tau. Best kan? Kedai ini bersebelahan dengan Kedai Suraya Seafood je. Bukan itu je, untuk makan tengahari pula, kedai ini ada menyajikan masakan Kelantan seperti laksam, nasi kerabu dan nasi dagang. Lauk jenis lain pun ada yang anda boleh pilih buat makan dengan nasi putih.
Alamat : 19, 13, Jalan Raja Muda Musa, Kampung Baru
Waktu Operasi : Setiap Hari  (24 jam)
3. Nasi Lemak Wanjo

Kedai nasi lemak ini sudah beroperasi sejak tahun 1960an tau,  dan dikatakan yang rasa nasi lemak di sini masih sedap macam dulu. Di sini bukan ada nasi lemak biasa je tau, mereka ada juga menyajikan lauk lain untuk seperti Paru, ayam goreng sampailah ke sambal sotong dan kerang. Harga nasi lemak biasa di sini bermula dari RM 3.50 sahaja.
Alamat: 8, Jalan Raja Muda Musa, Kampung Baru
Waktu Operasi : Setiap Hari (6:30AM– 12AM)
4. Rosdet Tomyam

Kedai Rodset Tomyam ini menyajikan makanan Siam dan Kelantan. Jadi kalau anda nak cari nasi air dengan lokching di KL, boleh lah try makan di Rosdet Tomyam. Antara menu popular di sini sudah semestinya lah tomyam dan pulut mangga mereka. Kedai ini beroperasi dari petang sehingga malam.
Alamat: 5, 160, Jalan Abdul Rahman Idris, Chow Kit
Waktu Operasi : Selasa – Ahad (2:30PM– 1:30AM)
5. Selera Ramai Ikan Singgang

Anda mengidam ikan singgang? Kedai ini ada menyajikan perbagai jenis ikan singgang. Kedai Selera Ramai ini sudah pun beroperasi sejak 2012 dan ikan singgang yang dimasak adalah mengunakan gaya masakan Kelantan. Lagi sedap jika anda makan singgang dengan budu, ulam dan ikan rebus goreng.
Alamat : 46, 786, Jalan Dewan Sultan Sulaiman, Kampung Baru
Waktu Operasi : Selasa – Ahad (6:30PM – 3AM)
6. Kedai Murah Meriah Nasi Campur

Jika anda nak makan makanan lauk campur dengan harga bajet, silalah datang ke kedai Murah Meriah Nasi Campur di sini. Lauk-lauk di sini pun besar besar memang berbaloilah dengan harga yang ditawarkan.
Alamat: 58, Jalan Raja Alang, Kampung Baru
Waktu Operasi : Isnin – Sabtu (5PM – 12 AM)
7. Restoran Gerak 23

Restoran Gerak 23 ini menyajikan makanan masak lemak. Haa kalau anda teringin nak makan masak lemak, ini lah tempatnya! Yang paling best di sini adalah itik salai masak lemak cili api. Sebut menu pun dah rasa terliur nak makan kat sini kan? Di sini juga ada 80 jenis lauk yang boleh dipilih selain daripada masak lemak.
Alamat: Lot 2959, Jalan Raja Abdullah, Kampung Baru
Waktu Operasi : Setiap Hari (10AM – 8 PM)
8. Restoran Nasi Padang Kg Baru

Kalau dah boring nak makan makanan melayu, anda boleh lah try makan di sini. Ramai peminat Nasi Minang datang ke sini untuk makan rendang gaya Padang. Memang ada beza dengan yang Malaysia punya. Sedapnya sangat. Selain tu, kalau anda datang pada tengahari Jumaat, anda boleh bayar RM10 untuk set makan sampai kenyang.
Alamat : 123, Jalan Raja Muda Musa, Kampung Baru
Waktu Operasi : Setiap Hari (10 AM– 10PM)
9. Masakan Padang Asli Kampung Baru

Ini satu lagi kedai lauk Padang yang ada kat Kampung Baru. Kalau dah biasa dengan Dendeng Daging dan Rendang Paru, boleh cuba Gulai Lemak Urat mereka, memang power!
Alamat: Lorong Muda Abdul Aziz, Kampung Baru
Waktu Operasi : Setiap Hari (10AM – 9PM)
10. Ayam Penyet Mak Maya

Untuk peminat ayam penyet, silalah datang ke kedai Ayam Penyet Mak Maya ni sebab speciality kedai ini adalah ayam penyet mereka. Ayam kat sini digoreng panas-panas. Sambal pun buat depan mata. Jadi memang fresh. Kalau tak mahu ayam, boleh minta ikan kembung atau keli.
Alamat : 65, Jalan Raja Uda, Kampung Baru
Waktu Operasi : Setiap Hari (10AM – 9PM)
Sumber: JomJalan


10 Juadah Yang Popular Di Bazar Ramadhan

Setiap kali bulan puasa tiba, bazar Ramadan merupakan destinasi yang akan dikunjungi rakyat Malaysia. Ramai orang ke bazar ramadhan untuk mencari makanan yang mudah untuk makan dan ada juga yang ke bazar untuk mencuba sesuatu makanan yang lain daripada yang lain. Walaupun bazar ramadhan dipenuhi dengan seribu satu jenis makanan, tetapi ada 10 juadah yang akan dicari orang ramai dari dulu hingga kini. Ini adalah 10 juadah yang popular di bazar ramadhan setiap tahun:
1. Tepung Pelita

Haa, pergi la kemana-mana bazar ramadhan pun, pasti anda akan nampak ramai orang beratur untuk membeli kuih Tepung Pelita ini. Tapi, memang tak dapat dinafikan rasa Tepung Pelita yang sangat sedap dengan teksturnya yang lembut dan cair dalam mulut sebab itulah ia menjadi kuih paling digemari sepanjang Ramadan. Tepung Pelita dibuat dalam acuan empat segi daripada lipatan daun pandan atau daun pisang untuk lebih menaikkan aroma kuih.
2. Popiah Basah

Popiah basah adalah antara kuih popular dan dicari-cari pengunjung bazar Ramadan. Memang jaranglah kalau tak nampak gerainya orang tak beratur. Popiah basah sangat digemari ramai kerana rasanya yang pedas, lembut diluar, tetapi sayuran di dalam yang memberikan kerangupan. Memang favourite ramai la.
3. Murtabak

Murtabak daging dan ayam adalah antara makanan yang sangat popular semasa bulan Ramadan. Murtabak selalunya kita akan makan dengan kuah bawang cuka dan kuah kari yang pekat memikat. Tambah pula, murtabak zaman sekarang ini diberikan banyak rasa tambahan, contohnya tambah cheese  fuhh lagi bertambah sedap untuk dimakan!
4. Roti John

Walaupun Roti John senang dan boleh dibuat dirumah, tapi ramai yang suka untuk membeli roti john di bazar Ramadhan kerana ia boleh didapati dalam roti yang bersaiz panjang. Bukan tu je, Roti John juga akan disediakan dalam beberapa ramuan berbeza dan yang paling menjadi kegemaran ramai semestinya lah roti john ayam yang ditambah cheese! Memang nikmat inti ayam bersalut telur, mayonis, sos cili dan sos blackpepper ini terasa selepas mengigitnya!
5. Ayam Percik

Tak sah kalau tak nampak asap berkepul-kepul di bazar kan? Haa, itulah tempat orang menjual Ayam Percik! Ayam percik ni memang ramai yang beratur untuk beli. Mana tidaknya, dia punya bau sahaja pun dah cukup membuatkan kita terliur dan tak sabar untuk berbuka.
6. Sate

Sate juga merupakan juadah yang sentiasa menjadi pilihan orang ramai. Masuk je bazar ramadhan memang dah dapat bau sate ini. Ia dihidangkan dengan kuah kacang, timun dan bawang. Hidangan tradisional ini pastinya menjadi pembuka selera ketika berbuka puasa.
7.  Kebab

Kebab kebiasaanya akan menjadi juadah yang dibeli bagi merekayang rambang mata, tak tahu juadah yang mana nak dibeli di bazar Ramadhan. Ia biasanya diapit dalam roti pita bersama sayuran, sos cili dan mayonis.
8. Ikan Bakar

Hidangan ikan bakar ini selalunya akan dihidangkan dengan air asam atau pun sos pencicah yang sangat sedap dan pasti akan membuka selera anda jika dimakan bersama nasi putih sewaktu berbuka. Selalunya ikan bakar yang paling diminati ramai adalah terubok, pari, sembilang, keli, kembong, siakap dan cencaru.
9. Nasi Tomato

Di pasar Ramadhan, memang tak sah kalau tiada Nasi Tomato ini. Nasi Tomato adalah antara juadah yang simple tapi diminati ramai orang.
10. Air Mangga

Air Jus sejak beberapa tahun lalu telah mencipta populariti tersendiri dan menjadi menu minuman yang sangat dicari di bazar Ramadan kini. Tetapi, Air Manga lah antara air yang pasti akan dicari orang ramai kerana rasa manis dan kesegarannya.
Sumber: Buzzkini


10 Kedai Makan Famous Di Ipoh Yang Wajib Anda Cuba

Anda bercadang untuk bercuti ke Ipoh tapi tak tahu kedai makan famous di Ipoh? Anda datang ke tempat yang betul! Jom kita explore 10 kedai makan famous di Ipoh.
Seperti yang kita tahu, Ipoh merupakan sebuah bandar yang popular dengan keunikan bangunan dan tarikan pelancongannya seperti Gua Kek Lok Tong dan Kellie’s Castle. Di sini juga terdapat banyak tempat makan yang sedap yang patut anda semua cuba jika ke Ipoh.
Di bawah terdapat senarai kedai makan yang famous di Ipoh yang pastinya tidak akan mengecewakan anda. Jadi kalau anda ada plan nak ke Ipoh, boleh makan di kedai dalam senarai dibawah ini.
1. Restoran New Hollywood

Restoran ni memang popular sejak dari dulu lagi. Kalau anda ke Ipoh tapi tak datang ke Restoran ini anda memang rugi lah. Restoran ini menyediakan pelbagai jenis makanan tetapi kebanyakkannya berasaskan makanan cina dan makanan yang paling popular di restoran ini mestilah Chee Chong Fun! memang beratur orang nak beli. Harga makanan di restoran ini pun amatlah murah dan berpatutan. Anda wajib cuba makan di sini.
Alamat: Taman Canning, 31400 Ipoh, Perak
Waktu Operasi: Setiap hari (7 am – 10 pm)
Antara menu popular di Restoran Hollywood
2. Nasi Ganja Kedai Kopi Yong Suan @ Ipoh

Restoran ini merupakan antara restoran yang paling selalu orang datang untuk merasai menu terkenal mereka iaitu Nasi Ganja. Bukan itu sahaja, sesiapa saja yang datang makan di sini pasti pinggan mereka penuh dengan berbagai lauk-pauk dek kerana rambang mata untuk memilih. Kalau makan di sini memang akan kenyang seharian!
Alamat: 2, Jalan Yang Kalsom, Taman Jubilee, 30300 Ipoh, Perak
Waktu Operasi: Setiap hari (9am – 4pm)
Nasi ganja adalah antara menu utama di restoran ini
3. Miker Food

Restoran ini menyajikan pelbagai jenis makanan tempatan dan barat. Menu popular mereka adalah Tom Yam dan Pizza. Dengan kuantitinya yang besar dan harganya yang berpatutan, memang sangat berbaloi jika anda datang makan di sini. Selain itu, restoran ini juga terletak bersebelahan dengan sungai Riverfront, permandangannya sangat cantik dan amat sesuai untuk berkumpul makan bersama keluarga dan rakan-rakan.
Alamat: Lot 10 Riverwalk Kinta Riverfront, 30000 Ipoh, Perak
Waktu Operasi: Setiap hari (4pm – 11pm)
Antara menu famous di restoran ini
4. Suhaimi Cafe

Ramai orang kalau ke kafe ini pasti akan order Roti Benggali yang dicicah bersama kari ayam yang pekat. Dan untuk minuman pula, ramai orang menggemari air Kopi Vietnam yang pekat likat cukup rasanya. Kafe ini memang sangat terkenal dengan hidangan sarapan pagi mereka.
Alamat: 57, Laluan Jelapang Selatan, Taman Kledang Permai, 30020 Ipoh, Negeri Perak
Waktu Operasi: Setiap hari kecuali Selasa (7.45 am – 12 pm)
Menu terkenal di Suhaimi Cafe
5. Green Town Dimsum Café

Restoran ini menyajikan makanan cina dan menu terkenal mereka mestilah Dimsum! tetapi selain dimsum, restoran ini juga menyediakan pelbagai jenis mee dan nasi. Antara dimsum yang boleh anda cuba ialah Fried Prawn Dumplings yang disyorkan oleh ramai orang dan Fried Radish Cake juga wajib anda cuba, dijamin sedap! Walau bagaimanapun, kepada umat Islam, jangan risau dengan makanan cina yang dihidangkan di sini kerana restoran ini memiliki sijil halal.
Alamat: 10, Persiaran Greentown 4, Pusat Perdagangan Greentown, 30450 Menglembu, Perak
Waktu Operasi: Rabu – Isnin (8am – 9pm), ditutup pada hari Selasa
Antara menu utama mereka
6. Ipoh Hainan Chicken Rice

Teringin nak makan nasi ayam? Jom la singgah Ipoh Hainan Chicken Rice. Keistimewaan Nasi Ayam Hainan di sini adalah ayam panggangnya yang  manis serta juicy isinya. Tidak dapat dinafikan nasi ayam disini memang disukai ramai orang kerana rasanya yang lebih asli dan sedap.
Alamat: 107, Jalan Raja Musa Aziz, Kampung Jawa, 30300 Ipoh, Perak
Waktu Operasi: Setiap hari (10.30am – 10pm)
Nasi ayam adalah menu terkenal mereka
7.  Konda Kondi Cafe & Bistro

Haa kalau teringin nak makan makanan barat tengah malam, ini lah tempatnya. Antara menu yang anda patut cuba di sini ialah Beef Spaghetti, Chicken Chop, Brownies with Ice Cream, Nachos dan banyak lagi. Harganya berpatutan, berbaloi dengan kualiti yang ditawarkan. Suasana kafe ini juga amatlah sesuai untuk orang muda yang nak lepak bersama rakan-rakan.
Alamat: 183, Jalan Sultan Idris Shah, Taman Jubilee, 30000 Ipoh, Perak
Waktu Operasi: Rabu – Isnin (6pm – 12am), tutup pada hari Selasa
Menu terkenal di cafe ini
8. Moss Eatery @Jalan Besar, Tambun

Moss Eatery menyajikan makanan melayu tempatan seperti Nasi Kukus dan Cucur Udang yang ranggup dan lembut di dalam. Restoran ini juga sangat sesuai untuk dijadikan port lepak bersama rakan-rakan dan keluarga kerana suasana kedainya yang sangat cantik, aesthetic dan luas.
Alamat: NO.11 & NO.13 Jalan Besar Tambun, 31400 Ipoh, Perak
Waktu Operasi: Selasa – Ahad (3pm – 11 pm), tutup pada hari selasa
Antara makanan famous di Moss Eatery
9. Gerai Nasi Goreng Udang Ipoh, Perak

Gerai ini dari luaran kelihatan seperti gerai biasa sahaja tapi ramai yang tidak tahu bahawa gerai ini ada satu hidangan yang menjadi kegilaan ramai iaitu nasi goreng udang. Sudah tentulah ianya bukan nasi goreng udang yang biasa kerana kuantiti udangnya yang sangat banyak dan rasanya juga sedap. Memang berbaloilah kalau anda makan disini.
Alamat: 30100 Ipoh, Perak
Waktu Operasi: Setiap hari (4 pm – 12.15 am)
Nasi goreng udang yang famous di kedai ini
10. Restoran M. Salim

Restoran M.Salim legend yang sudah beroperasi selama 50 tahun ini menyajikan kari kepala ikan yang sangat pekat dan likat memang akan buat orang terpikat selepas mencuba kari mereka.
Alamat: 75, Jalan Tokong, Taman Hoover, 31650 Ipoh, Perak
Waktu Operasi: Sabtu – Khamis (630am – 10pm) Jumaat (630am – 1pm, 2pm – 10pm)
nasi kandar antara menu famous di kedai M.salim
Sumber: @teallyfe


10 Kedai Makan Thai Sedap Untuk Berbuka Puasa Di Selangor

Bulan puasa dah nak dekat ni, mesti korang terfikir dekat mana kedai makan Thai untuk berbuka puasa di Selangor kan? Kedai makan Thai memang senang sangat nak didapati di mana mana kedai sekarang ni. Tapi, kedai yang mana satu yang menawarkan kualiti makanan Thai yang sedap dengan harga berpatutan? Haa jom kita explore 10 kedai makan thai untuk berbuka puasa di Selangor yang popular dan menjadi pilihan ramai.
1. Restoran Orkid Thai

Restoran ini terletak berdekatan dengan pusat membeli belah dan juga berada di tengah bandar. Bukan sahaja  lokasinya strategik, malah lauk di sini juga sangatlah segar dan dapat pujian dari ramai orang.
Restoran Orkid Thai ini menghidangkan masakan Thai asli dengan menu terkenal mereka iaitu Tomyam. Antara menu Tomyam yang cukup diminati ramai orang semestinya lah Tom Yam Seafood, Tom Yam Chicken dan Tom Yam Prawn in Coconut. Memang dijamin sedap hingga menjilat jari!
Alamat: No, 17, 17A, 15A Jalan Tengku Ampuan Zabedah, F9/F Section 9,, 40100, Shah Alam, Selangor
Waktu operasi: Setiap hari, bermula dari jam 11 pagi hingga 10:30 malam
Antara menu utama di restoran ini
2. Streat Thai

Jika dilihat dengan suasana restoran ini, ia berkonsepkan ‘street food’ yang boleh didapati di Thailand, mereka menyajikan masakan Thai asli yang halal.
Menu-menu yang mendapat tempat yang cukup istimewa di hati para pelanggan ialah Pad Krapow, Thai Fried Chicken Wings dan Pineapple Fried Rice. Tak cukup dengan itu, untuk pencuci mulut, ramai orang amat menggemari Mango Sticky Rice mereka. Anda patut cuba untuk berbuka puasa di sini bersama keluarga dan rakan-rakan.
Alamat: 100-G.001, The School, No., 72, Jalan Universiti, Seksyen 13, 46200 Petaling Jaya, Selangor
Waktu operasi: Setiap hari, bermula dari jam 11:30 pagi hingga 10 malam (Jumaat dan Sabtu dibuka bermula dari jam 11:30 pagi hingga 11 malam)
Antara menu popular di kedai ini
3. Restoran Serai Thai

Restoran ini tidak asing lagi buat peminat makanan Thai, terutamanya yang menetap di Shah Alam dan Setia Alam. Restoran ini bukan sahaja terkenal kerana keenakan makanan Thai di sini, malah susana restoran ini juga sangat cantik dan selesa!
Antara masakan Thai yang menjadi kegemaran ramai ialah Siakap Stim Limau, Pineapple Fried Rice dan Tomyam Seafood dan untuk pencuci mulut pula, ramai yang mencadangkan unutk mencuba Tab Tim Grob atau Red Rubies mereka.
Alamat: 5, Jalan Sena 3/13A, Seksyen 3, 40000 Shah Alam, Selangor
Waktu operasi: Setiap hari (11 pagi hingga 3 petang, dan dibuka semula pada jam 6 petang hingga 10 malam)
Antara tarikan utama di restoran ini
4. Restoran Thai Nyonya

Restoran Thai Nyonya ini sangatlah unik kerana mereka menghidangkan masakan asli Thai dan masakan asli Baba Nonya, sangat luar biasa. Restoran ini juga menawarkan makanan kualiti yang sangat bagus dan yang sangat penting ianya Halal. Antara masakan Thai yang digemari ramai ialah Thai Curry Prawn, Thai Prawn Cake dan Steamed Fish With Ginger Soya Sauce. Hidangannya juga bersaiz besar dengan  harga yang berbaloi. Anda wajib mencubanya!
Alamat: Ara Damansara, 47301 Petaling Jaya, Selangor
Waktu operasi: Setiap hari kecuali Isnin, bermula dari jam 10 pagi hingga 10 malam
Menu popular di restoran ini
5. Soi 55 Thai Kitchen, Mont Kiara

Restoran yang juga menyediakan banyak lauk-pauk Thailand yang pasti akan membuatkan anda terliur. Harganya juga sangatlah murah jadi bolehlah anda order banyak-banyak! Tengah lapar kan lepas seharia berpuasa confirm tak menyesal la.
Alamat: Solaris 16 Jalan Solaris 5, Mont Kiara ,Solaris, 50480, KL.
Waktu operasi: Setiap hari (11am-11pm)
Menu pilihan ramai
6. Mr. Tuk Tuk, Shah Alam

Anda nak cuba makan makanan Thailand berlauk? Haaa Mr. Tuk Tuk lah tempatnya! Lauk-pauk Thailand yang sedap dengan harga yang sangat berpatutan. Sesuai sangat kalau makan bersama keluarga dan rakan-rakan.
Alamat: LG-69, Setia City Mall, No 7, Persiaran Setia Dagang, Bandar Setia Alam, Seksyen U13, 40170, Shah Alam, Selangor.
Waktu operasi: Setiap hari (10am-10pm)
Menu yang menjadi pilihan ramai
7.Restoran Bangkok House

Anda pernah rasa tak makanan dari kota Bangkok? Kalau tak pernah, Bangkok House la tempat yang sesuai. Mereka menyajikan makanan street Bangkok yang sedap dan semestinya halal. Restoran ini terletak di Petaling Jaya. Antara masakan Thai yang terkenal di sini ialah Pineapple Fried Rice. Yang lagi unik, Pineapple Fried Rice di sini dihidangkan di dalam kulit nanas itu sendiri, memang best!
Alamat: Jalan 19/1, Seksyen 19, 46300 Petaling Jaya, Selangor
Waktu operasi: Setiap hari, (11 pagi hingga 11 malam)
Tarikan utama di restoran ini
8. My Elephant Thai

Restoran My Elephant ini cukup terkenal di Selangor. Mereka ada juga beberapa cawangan di Sri Hartamas di KL, Ampang dan Subang Jaya, restoran ini juga selalu menjadi buruan peminat makanan Thai kerana keenakan masakan thainya!
Antara masakan Thai yang memang popular di sini ialah Phad Thai, Grapow Noodles dan Green Curry. Green Curry di sini juga menjadi kegemaran ramai kerana rasa pedas dan berempah yang cukup memikat. Baunya sahaja dah boleh buat anda terliur. Anda wajib cuba restoran ini.
Alamat: CG-4, Jalan 17/13, Happy Mansion, 46400 Petaling Jaya, Selangor
Waktu operasi: Setiap hari, (11:30 pagi hingga 2:30 petang, dibuka semula pda jam 6 petang hingga 10 malam)
Antara makanan restoran ini yang pasti akan mengliurkan anda
9. Khunthai Authentic Thai Restaurant

Namanya pun ‘Authentic’, sudah tentulah keaslian masakan Thai di restoran ini terjamin. Ramai peminat masakan Thai datang menerjah restoran ini terutamanya pada waktu malam.
Antara menu yang mendapat tempat yang istimewa di hati pelanggan di sini ialah Pandan Chicken, hidangan Tomyam dan Thai Style Salted Eegg Prawn. Harganya juga sangatlah berpatutan dengan kualiti makanan yang desediakan.
Alamat: No.6, Jalan 5/44 & Off Jalan Gasing, Petaling Garden, 46000 Petaling Jaya, Selangor
Waktu operasi: Setiap hari, (10 pagi hingga 12 tengah malam)
Antara menu di restoran ini
10. Pak Sawadee

Orang Shah Alam mesti familiar dengan restoran ini. Restoran ini selalu dipenuhi dengan pelanggan terutamanya pada waktu malam. Masakkan thai mereka sangat lah pekat dan rasa keasliannya memang terasa. Suasana restoran ini sangat sesuai untuk mereka yang nak berbuka bersama keluarga. Dengan harga yang berpatutan, memang berbaloi sangatlah jika anda makan di sini.
Alamat: 21-G, Jalan Kristal K7/K, Seksyen 7, 40000 Shah Alam, Selangor
Waktu operasi: Setiap hari, (12 hingga 3.30 petang dan dibuka semula hingga 12 tengah malam)
Menu tarikan utama para pelanggan jika mereka ke restoran ini
Sumber: Mai Singgah


Bukan Saja Penyedap Masakan, Ini 10 Khasiat Bawang Putih Untuk Kesihatan

Bawang putih boleh dikatakan bahan yang wajib ada ketika memasak. Bukan saja dapat memberikan aroma terhadap sesuatu masakan, namun ada 10 khasiat bawang putih yang anda perlu tahu.

Bagi anda yang ingin mengetahui apakah khasiat bawang putih, jom baca artikel ini sehingga habis untuk mengetahui apa manfaatnya.

10 KHASIAT BAWANG PUTIH
1. Merawat selsema

Salah satu kebaikan bawang putih adalah meningkatkan sistem imun badan seseorang malah kajian juga mendapati kandungan asid amino di dalamnya mampu mengurangkan potensi untuk terkena selesema selain mempercepatkan proses pemulihan jika terkena jangkitan itu.
2. Mengawal paras kolestrol

Antara manfaat lain bawang putih adalah dapat mengurangkan kadar kolestrol jahat atau LDL dalam badan manusia sebanyak 10 ke 15 peratus.
3. Mengawal tekanan darah tinggi
Selain mengawal paras kolekstrol, bawang putih mengandungi komponen yang dapat mengawal tekanan darah bagi mereka yang mempunyai tekanan darah tinggi.
Tekanan darah tinggi atau hipertensi merupakan salah satu faktor utama menyumbang kepada penyakit kardiovaskular seperti strok dan serangan jantung.
4. Mencegah penyakit Alzheimer
Proses penuaan disebabkan oleh radikal bebas akan menyebabkan kerosakkan oksidatif. Bawang putih mengandungi antioksidan yang dapat melindungi badan daripada kerosakan oksidatif tersebut.
Kesan daripada gabungan pengurangan kolesterol dan tekanan darah, serta sifat antioksidan yang terdapat pada bawang putih dapat mengurangkan risiko penyakit yang berkaitan dengan saraf otak seperti Alzheimer dan demensia.
5. Mengawal paras gula

Bukan sahaja  membantu untuk mengawal tekanan darah dan paras kolesterol, bawang putih juga terbukti dapat mengawal paras gula dalam darah, khususnya bagi pesakit kencing manis.
Bawang putih merupakan sumber vitamin B6 dan C. Vitamin B6 terlibat dalam proses metabolisma karbohidrat manakala vitamin C pula berperanan bagi mengekalkan paras gula dalam darah.
6. Mencegah risiko kanser
Menurut satu kajian yang dijalankan oleh Jiangsu Provincial Center for Disease Control and Prevention di China, mereka mendapati bahawa individu yang makan bawang putih mentah sekurang-kurangnya dua kali seminggu sepanjang tujuh tahun memiliki risiko 44 peratus lebih rendah untuk terkena kanser seperti paru-paru dan prostat.
7. Menghalang keracunan logam
Sulfur dalam bawang putih juga didakwa mampu melindungi organ badan daripada rosak akibat keracunan logam seperti timah.
Bawang putih dipercayai dapat mengurangkan kadar keracunan timah dalam darah sebanyak 19 peratus terutamanya kepada pekerja dalam industri berkaitan.
8. Merawat jerawat

Bawang putih mempunyai antioksida dan antibakteria yang boleh boleh membersihkan kulit anda dengan membunuh bakteria penyebab jerawat.
Satu kajian menunjukkan bahawa, jika anda menggosok bawang putih mentah ke atas jerawat boleh membantu menghilangkannya.
Tetapi ia boleh menyebabkan rasa ‘panas’ terbakar pada kulit. Jadi, sila rujuk dengan pakar dermatologi anda terlebih dahulu sebelum menggunakan bawang putih pada kulit.
9. Bagus untuk rambut dan kulit kepala
Bawang putih dapat membantu pertumbuhan rambut. Ia mengandungi kandungan vitamin dan mineral yang tinggi seperti vitamin B6 dan C, manganese dan selenium. Kesemua vitamin dan mineral ini berperanan bagi mengekalkan kesihatan rambut.
Tambahan pula, sifat antibakteria dan antifungas yang terdapat dalam bawang putih juga menyumbang kepada kesihatan rambut kerana sifat-sifat ini membantu untuk membunuh kuman dan menjadikan kulit kepala lebih sihat.
10. Mencegah keradangan sendi dan sakit otot
Minyak bawang putih boleh berfungsi sebagai bahan antiradang. Jika sendi atau otot anda sakit dan meradang, sapu dan gosokkan dengan minyak bawang putih.
Kajian juga mendapati penggunaan minyak bawang putih membantu mencegah kerosakan tulang rawan akibat arthritis.
Sumber: Hello Doktor, Roof Of Science


Bukan Hanya Boleh Cegah Sembelit, Ini 10 Khasiat Buah Tembikai Yang Anda Perlu Tahu

Buah tembikai merupakan salah satu buah-buahan yang digemari ramai. Bukan sahaja bagus untuk mencegah sembelit, ada banyak lagi khasiat buah tembikai yang anda perlu tahu.
Buah tembikai atau nama saintifiknya Citrullus lanatus adalah sejenis buah yang berasal dari keluarga Cucurbitaceae. Ianya berkulit licin dan tebal berwarna hijau belang dan kekuningan manakala isinya pula berwarna merah atau kuning. Buah tembikai juga mempunyai biji berwarna hitam yang banyak.
Pokok tembikai merupakan sejenis tumbuhan yang menjalar di atas tanah dan mempunyai daun yang berlekuk di bahagian tepi. Buah ini antara buah-buahan yang kaya dengan kandungan air dan sering dikenali sebagai buah musim panas kerana rasanya yang menyegarkan dan sesuai untuk menghilangkan dahaga.
Selain dijadikan makanan dan minuman, buah tembikai juga sering kali digunakan di dalam penghasilan produk-produk kosmetik seperti produk penjagaan kulit wajah dan penjagaan badan.
Kandungan Nutrisi Tembikai
Berikut merupakan kandungan nutrisi yang terdapat di dalam 100 g buah tembikai

Karbohidrat: 28kcal
Protien: 6g
Lemak: 0.2g
Kalsium: 6mg
Zat besi: 0.2mg
Fosforus: 11mg
Kalium: 78mg
Natrium: 4mg
Vitamin C: 5.5mg
Karotin: 410mcg

10 Khasiat Buah Tembikai
1. Menghidrat tubuh badan

Umum mengetahui bahawa buah tembikai merupakan sejenis buah yang kaya dengan kandungan air. Setiap 100 g buah tembikai mengandungi sebanyak 92.6 g air. Buah tembikai menjadi salah satu pilihan yang sering diambil pada musim musim dan cuaca panas kerana rasanya yang menyegarkan.
2. Mencegah sembelit

Buah tembikai turut mengandungi komponen serat di dalamnya di mana serat mempunyai pelbagai khasiat terhadap kesihatan. Serat adalah sejenis karbohidrat kompleks yang tidak dapat dicerna oleh tubuh badan. Antara kebaikan serat adalah dapat mencegah sembelit dan meransang peristalsis di bahagian usus besar.
Selain itu, tembikai turut kaya dengan kandungan air yang tinggi di mana pengambilan air yang mencukupi juga dapat mencegah sembelit.

3. Bersifat anti oksida
Komponen yang bersifat anti oksida dapat mencegah kerosakkan sel yang diakibatkan oleh radikal bebas dan spesis oksigen reaktif. Tembikai mengandungi komponen likopena dan B-karotena yang bersifat anti oksida.
Pengambilan komponen-komponen ini dapat memberi kebaikan terhadap kesihatan tubuh badan dan mencegah penyakit yang disebabkan oleh tekanan oksida.
4. Bersifat anti inflamasi
Satu kajian terhadap haiwan telah dijalankan untuk mengkaji kesan pemberian serbuk tembikai ke atas profil lipid, kapasiti antioksida dan inflamasi. Kajian ini mendapati bahawa pemberian serbuk tembikai dapat mengurangkan paras tekanan oksida.
5. Mengawal paras kolesterol di dalam darah

Tahukah anda bahawa di dalam tubuh badan kita terdapat dua jenis iaitu kolesterol baik seperti HDL dan kolesterol tidak baik seperti TG dan LDL. Kajian mendapati bahawa ekstrak tembikai dapat menurunkan paras jumlah kolesterol dan LDL dan tidak mengganggu paras kolesterol baik, HDL.
6. Mengurangkan paras tekanan darah

Tekanan darah yang tinggi menunjukkan bahawa terdapat tekanan yang tinggi dikenakan terhadap salur darah. Kondisi ini sangat merbahaya di mana ianya dapat menyebabkan beberapa komplikasi seperti strok atau angin ahmar.
Buah tembikai dapat mengurangkan tekanan darah melalui perkembangan salur darah yang dapat menurunkan paras tekanan di dalam darah. Kajian turut mendapati bahawa pemberian tembikai dapat membantu untuk menurunkan paras tekanan sistolik dan diastolik.
7. Bersifat anti diabetik
Diabetes adalah salah satu penyakit di mana paras gula di dalam darah melebihi paras normal kerana terdapatnya kekurangan atau rintangan insulin.
Kajian terhadap haiwan diabetic mendapati bahawa pemberian serbuk buah tembikai dapat mengurangkan paras gula di dalam darah dan meningkatkan paras insulin.
8. Mencegah pereputan makular berkait dengan usia
Apakah itu macula? Macula adalah sejenis saraf mata yang berfungsi untuk penglihatan. Pereputan macular berkait dengan usia adalah keadaan di mana terdapat perubahan pada macular terutamanya bagi mereka yang berusia dan perubahan ini dapat mengganggu penglihatan mereka.
Likopena di dalam buah tembikai dapat mencegah pereputan macular dan menjaga kesihatan.
9. Membantu pemulihan tubuh badan

Di dalam buah tembikai terdapat sejenis asid amino yang digelar l-Citrulline. Asid amino ini dikatakan dapat membantu untuk melegakan keletihan otot.
Kajian telah dijalankan di mana atlet telah diberi jus tembikai dan kajian ini mendapati bahawa pemberian jus tembikai dapat memulihkan kadar denyutan jantung dan melegakan keletihan otot selepas 24 jam.
10. Menjaga kesihatan kulit
Selain dimakan begitu sahaja, tembikai telah digunakan secara meluas di dalam produk penjagaan kulit seperti pelembap wajah. Kandungan vitamin C dan vitamin A di dalam buah tembikai dapat memberi manfaat kepada kesihatan kulit. Vitamin C dapat menghasilkan kolagen manakala vitamin A berupaya untuk membaiki sel kulit.
Konklusinya buah tembikai dapat memberi pelbagai manfaat dan khasiat. Harus diambil bersama diet seimbang yang lain supaya dapat memberikan manfaat kepada kesihatan.
Namun haruslah diingat pengambilannya haruslah secara bersederhana terutamanya bagi mereka yang mempunyai masalah kesihatan seperti diabetes untuk mengelakkan sebarang komplikasi terhadap kesihatan.
Sumber: Root Of Science


10 Resipi Ayam Guna Air Fryer Paling Mudah, Sedap & Menyelerakan

Ini dia 10 resipi ayam guna air fryer yang boleh anda cuba di rumah. Cara membuatnya bukan saja mudah namun lebih sihat kerana kurang penggunaan minyak. Hasilnya sama seperti digoreng menggunakan gas dapur.
Kalau tiada idea nak masak apa menggunakan ayam, bolehlah lihat idea resipi di bawah ini. Selamat mencuba!
10 RESIPI AYAM GUNA AIR FRYER
1) RESIPI AYAM PANDAN

Bahan-bahan:

500gm dada ayam (potong ketul) – boleh dapat dalam 25 ketul
2 bungkus perencah bihun goreng adabi
2 sudu besar minyak
Daun pandan
Toothpick/satay stick

Cara-cara:

Perap ayam dengan perencah bihun goreng adabi dengan minyak.
Potong daun pandan dan gulung ayam dengan daun pandan tadi. Cucuk dengan toothpick.
Susun dalam air fryer dan masak menggunakan air fryer selama 20 minit pada suhu 180°C.
Selepas 10 minit, balikkan ayam supaya masak sekata. Sambung masak lagi selama 10 minit. Siap untuk dihidang.

Kredit resipi: AdFie Sya
2) RESIPI AYAM PANGGANG BERSAMA SAYUR

Bahan-bahan:

Sos tiram
Sos cili
Sos chicken stock
Sos blackpepper
Blackpepper kasar
Gula perang
Secubit garam
Satu sudu besar minyak

Cara-cara:

Satukan semua bahan dan perap bersama ayam.
Bakar pada suhu 200°C selama 25 minit.
Lagi 10 minit nak masak, masukkan semua sayur dan sambung masak.
Selamat mencuba!

Kredit resipi: Rossa Fiza
3) RESIPI AYAM MADU MERAH BBQ

Bahan-bahan:

400g ayam tanpa tulang
1 sudu besar madu
1 sudu besar sos tiram
1 sudu besar sos kicap pekat
1 sudu besar sos kicap
2 sudu besar gula
1/2 sudu kecil bawang putih
1 sudu kecil halia
1 sudu kecil lada putih
1/2 sudu kecil serbuk lima rempah cina
3 sudu besar sos merah
Garam secukup rasa

Cara-cara:

Campurkan semua bahan dan perap bersama ayam.
Bakar menggunakan air fryer pada suhu 180°C selama 15minit. Pastikan ayam jangan bertindan atau berlipat supaya ayam masak dengan rata.
Pada 5 minit terakhir, balikkan ayam dan sambung masak.
Masak lebihan sos perapan bersama sedikit air, kacau sampai pekat dan tutup api.
Sapu sos pada permukaan ayam. Biarkan sejuk seketika dan siap untuk dihidang.

Kredit resipi: Nj Nong
4) RESIPI AYAM MASAK KICAP BUTTER

Bahan-bahan:

4 ketul ayam
Bawang merah – potong 4
Bawang holland – potong kasar
4 ulas bawang putih –  ketuk
Halia – hiris kasar
Cili padi – ikut tahap kepedasan
Cili merah besar – hiris kasar
Kicap pedas Mahrusi 2tbs
Kicap soya cair 1tbs
15-20g unsalted butter
Carrot
Air

Cara-cara:

Gaul semua bahan. Masuk dalam air fryer.
Bakar pada suhu 200°C selama 20 hingga 25 minit. Selepas 10 minit, kalau ayam dah garing, terbalikkan ayam supaya kedua-dua belah masak sekata. (suhu dan masa mengikut  jenis air fryer masing-masing).

3. Selamat mencuba!
Kredit resipi: Sha Rini
5) RESIPI AYAM GRILL JUICY

Bahan-bahan:

Ayam / daging (ikut citarasa)
Sos lada hitam kimball (Dalam pack senang dan jimat)
Serbuk rosemary herbs
Serbuk tyhme herbs
Serbuk lada hitam
Garam
Gula (kena lebih)
Campur air panas / air suam sedikit

Cara-cara:

Ambil sos lada hitam letak dalam pekat. Kalau pekat tambah air panas. Kemudian kacau sebati.
Masukkan perasa iaitu garam, serbuk thyme herbs, rosemary, serbuk lada hitam dan juga gula (gula kena lebih sebab nak bagi serap dalam isi ayam/daging tu).
Kemudian kacau sampai dah sebati semua, baru masukan ayam / daging. Perap semalam kalau nak sedap.
Bakar dalam oven atau air fryer. Suhu guna air fryer, 200°C selama 17 minit. Bila dah siap, boleh makan dengan apa-apa sahaja. Selamat mencuba!

Kredit resipi: Cik Merpati Putih
6) RESIPI AYAM ALA PIZZA HUT

Bahan-bahan:

Sayap 10 ketul potong 2
Serbuk cili 3 sudu
Madu 3 sudu
Sos tiram 3 sudu
Kicap manis 3 sudu
Gula 2 sudu
Limau kasturi kecil 1 biji
Garam & aji (secukup rasa)
Serbuk cili (kalau suka pedas)
Gula sedikit (kalau suka manis)

Cara-cara:

Satukan semua bahan dan perap beberapa jam.
Boleh bakar terus kalau tak nak tunggu lama.
Bakar dalam air fryer pada suhu 170-180°C selama 10-15 minit. Kemudian balikkan, bakar pada suhu dan masa yang sama.

Kredit resipi: Mihah Rosle
7) RESIPI AYAM MADU LAZAT

Bahan-bahan:

Bawang putih (tumbuk)
Halia (tumbuk)
Serbuk cili
Sos tiram
Kicap manis
Madu
Gula perang
Black Pepper/White Pepper (Ajisho)

Cara-cara:
1. Gaul sebati semua bahan dan perap sekejap. Renjis sedikit minyak.
2. Bakar dalam air dengan suhu 180°C selama 20 minit. Terbalikkan pada minit ke 10. Selamat mencuba!
Kredit resipi: Nuryusra Ibrahim Kutty
8) RESIPI AYAM TIRAM THAI ALA KHAIRUL AMING

Bahan-bahan perapan:

3 sudu besar sos tiram
2 sudu besar kicap manis
Garam/secukup rasa
1 sudu besar minyak masak

Cara-cara:

Perap semua bahan seketika. Bakar dalam air fryer pada suhu 180-200°C selama 20 minit.

Bahan sos:

5 ulas bawabg putih
4 biji cili padi merah
3 batang akar ketumbar
1 sudu besar sos tiram
3 sudu kecil kicap cair
2 sudu besar gula
1 biji perahan limau nipis/lemon
Daun ketumba dipotong halus

Cara-cara:

Tumbuk lumat bawang putih, cili padu merah dan akar ketumbar.
Gaul sebati bersama bahan-bahan lain. Curah atas ayam yang sudah dimasak. Selamat mencuba!

Kredit resipi: Raja Siti Afiqah Azmi
9) RESIPI AYAM MAYONIS

Bahan-bahan:

Ayam
Kicap manis
Sos cili
Sos tiram
Mayonis (botol warna merah)
Kewpie Dressing roasted sesame

Cara-cara:

Satukan semua bahan-bahan dan gaul bersama dengan ayam. Sukatan agak-agak mengikut kuantiti ayam.
Gaul sebati dan perap sekejap.
Bakar dalam air fryer pada suhu 200°C selama 30 minit. Siap!

Kredit resipi: Fairuz Abu Hassan
10) RESIPI AYAM BAKAR ALA KENNY ROGERS

Bahan-bahan:

1/2 ekor ayam
1 biji bawang besar*
2 ulas bawang putih*
1 sudu kecil lada hitam (taknak letak pun takpe)*
Sedikit halia (kira hujung jari je)*
1 sudu sos cili
1 sudu sos tomato
2 sudu sos tiram
2 sudu kicap pekat
2 sudu kicap manis
2 sudu madu ( nak letak extra pun boleh)
Sedikit garam
1 sudu minyak masak

Cara-cara:

Tumbuk lumat bahan bertanda (*). Campurkan bersama bahan lain dan gaul pada ayam. Perap selama 2 jam.
Kemudian bakar dalam air fryer pada suhu 180°C selama 20 minit. Lapik aluminium foil untuk dapakat kuahnya.
10 minit terakhir, terbalikkan ayam dan turunkan suhu kepada 160°C. Siram kuah atas ayam. Selamat mencuba!

Kredit resipi: Nurul Shafinaz


10 Resipi Sahur Yang Ringkas Tapi Sedap, Anak-Anak Pasti Berselera!

Bila tiba bulan puasa, pasti ibu-ibu buntu memikirkan menu untuk sahur dan berbuka. Lebih-lebih lagi jika ada anak-anak kecil yang baru nak belajar berpuasa. Menu yang dimasak haruslah menambat selera mereka.
Khas untuk anda, kami kongsikan 10 resipi sahur yang ringkas sesuai disajikan sewaktu sahur sepanjang bulan puasa nanti. Paling penting, sedap dan mudah dimasak.
10 RESIPI SAHUR YANG RINGKAS
1. RESIPI NASI GORENG CINA TAK PEDAS

Bahan-bahan:

Nasi
5 ulas besar bawang putih (cincang halus)
2 @ 3 sb serbuk maggi cukup rasa
1 @ 2 sb minyak bijan
Udang
4 @ 5 biji telur
1 mangkuk sayur campur

Info: Jumlah bahan bergantung pada kuantiti nasi yang diguna.
Cara-cara:

Panaskan minyak, tumis bawang putih sehingga naik bau dan sedikit garing.
Masukkan udang, biarkan masak sekejap.
Ketepikan udang, masukkan telur. Kecilkan api supaya telur masak elok, kemudian kacau telur sehingga hancur.
Masukkan nasi dan sayur campur. Gaul rata.
Kemudian taburkan maggi cukup rasa, gaul sekejap.
Tuangkan minyak bijan dan gaul lagi.
Boleh tambah serbuk perasa mengikut citarasa anda. Selamat mencuba!

Kredit: Har Ryea
2. RESIPI SUP TAUHU TELUR SIMPLE

Bahan-bahan:

3 pek tahu telur
1 pokok brokoli
1 biji bawang besar
2 ulas bawang putih
1 biji cili merah
2 sdb lada sulah
2 sdb sos tiram
1 sdb tepung jagung + 1 sdb air

Cara-cara:

Mula-mula potong tauhu telur, kemudian bedakkan dia dengan tepung jagung. Gorengkan sampai kekuningan.
Dah nampak garing, angkat dan ketepikan.
Baki minyak tadi kurangkan sikit, tumiskan bawang merah dan bawang putih yang dihiris nipis.
Masukkan sos tiram dan air sesuai dengan citarasa. Kalau suka berkuah, lebihkan air.
Bila kuah dah mendidih, masukkan brokoli. Kalau nak letak sayur lain pun boleh.
Masukkan tahu telur goreng tadi.
Masukkan serbuk lada sulah, cili hiris serta bancuhan air tepung jagung.
Biarkan mendidih terus tutup api. Siap!

Kredit: Umi Watie
3. RESIPI SUP TELUR

Bahan-bahan:

4 biji telur ayam
7 biji fishball (belah dua)
Setengah biji carrot ( belah dua dan potong biasa)
3 ulas bawang putih(dicincang)
Kiub pati ayam(guna separuh je)
Lada sulah
Garam
2 gelas air putih (kalau guna banyak telur lebih kan air untuk kuah)
Minyak masak

Cara-cara:

Panaskan 1 sudu besar minyak masak, tumiskan bawang putih. Tumis sehingga bawang nampak kuning dan sedikit garing. Kemudian masukkan carrot.
Tambahkan 2 gelas air putih. Perasakan dengan kiub pati ayam, garam dan sedikit lada sulah. Bila kuah dah mendidih. Kecilkan sedikit api dapur.
Pecahkan telur sebijik ke dalam mangkuk dan tuang ke dalam periuk. Ulang sampai habis telur. (biar sekejap sampai telur masak, jangan kacau)
Bila dah nampak telur masak elok seketul-seketul. Boleh masukkan fishball. Dah masak, tutup api dan hidangkan dengan tabur bawang goreng dan daun sup.

Kredit: Nora Azni
4. RESIPI TELUR PECAH SAMBAL 3 RASA

Bahan-bahan:

1 biji bawang besar
2 ulas bawang putih
3 biji telur ayam
3 sudu cili kering
1 sudu besar sos tiram
1 sudu besar sos cili
1 sudu besar sos tomato
1 cawan air
Sedikit daun bawang jika ada

Cara-cara:

Panaskan minyak, tumis bawang merah dan putih yang dihiris halus.
Bila dah kekuningan dan naik bau, masuk 3 sudu cili kering. Tumis lagi sampai pecah minyak.
Masukkan sos tiram, tomato dan cili. Kacau rata.
Pastikan sambal masak elok dan pecah minyak. Barula masakan jadi sedap.
Masuk pula air dan kacau lagi. Tunggu sampai kuah sedikit pekat.
Kalau ada yang kurang boleh tambah gula dan garam.
Bila kuah dah secukup rasa, pecahkan telur.
Taburkan daun sup. Jangan kacau supaya telur tidak hancur.
Terbalikkan telur tu kalau nak bagi masak sama rata. Tutup api, dah siap.

Kredit: Liza Idris
5. RESIPI TELUR BISTIK

Bahan-bahan:

2 biji telur
1/2 dada ayam (dipotong dadu)
1/2 cawan sayur campur
2 sudu besar sos tiram
2 sudu besar sos cili
2 sudu besar sos tomato
1/4 biji bawang holland
3 ulas bawang putih (dicincang)
Sedikit minyak
Serbuk perasa
Air secukupnya

Cara-cara:

Pecahkan telur, masukkan sedikit garam dan goreng bagi masak. Angkat dan biarkan.
Tumis bawang putih dan bawang holland, masukkan ayam. Bila dah nampak ayam hampir masak, masukkan segala sos yang ada.
Tambahkan sedikit air. Masukkan bahan perasa dan akhir sekali, masukkan sayur campur. Dah siap!
Curahkan atas telur tadi, sedia untuk dimakan.

Kredit: Cheyah Saripuddin
6. RESIPI UDANG BUTTERMILK

Bahan-bahan:

Udang galah
Buttercup (lagi banyak lagi sedap)
Susu cair setengah tin (nak berkuah letak lebih)
Bawang putih 7 ulas (kisar halus)
Cili api (tumbuk atau kisar halus bersama bawang putih)

Cara-cara:

Cairkan mentega. Goreng udang sehingga agak garing. Angkat dan asingkan.
Guna mentega bekas udang tadi, tumis bawang putih dan cili api yang sudah dikisar halus.
Bila dah agak garing, masukkan susu dan garam.
Kacau sebati. Masukkan pula udang.
Masak sehingga pekat dan siap!

Kredit: Fairuz Abu Hassan
7. RESIPI AYAM MASAK HALIA

Bahan-bahan:

Ayam (lumur garam dan kunyit, goreng sehingga masak tapi jangan terlalu garing)
Bawang merah
Bawang putih
Halia (kena banyak sikit sebab perlu diksiar dan dihiris)
Cendawan shitake kering
Lada kering
Daun bawang

Cara-cara:

Kisar bawang merah, bawang putih dan halia. Kemudian, tumis sehingga naik bau.
Masukkan sos tiram.
Tambah sedikit air. Kemudian, masukkan ayam. Gaul bagi mesra. Tambah lagi air ikut kesesuaian kuantiti ayam. Boleh masukkan kicap masin untuk dapatkan warna yang lebih menarik. Masakan ini tidak memerlukan kuah yang banyak.
Masukkan cendawan dan lada kering, garam. Biarkan masakan mereneh sekejap.
Sempurnakan rasa dan kepekatan kuah dengan bancuhan tepung jagung. Akhir sekali, masukkan daun bawang. Tutup api.

Kredit: Fie Safiah
8. RESIPI SUP ABC

Bahan-bahan:

Ayam(bahagian dada)
Jagung
Tomato
Bawang besar
Lobak merah
Ubi kentang
Buah merah/kurma merah
Goji/gei ji
Garam

Cara-cara:

Campur semua bahan, kemudian rebus dalam 1:15 -1:30 minit. Siap!

Kredit: Naomy Chow
9. RESIPI UDANG MASAK SOS

Bahan-bahan:

500g udang
1 biji bawang merah**
2 ulas bawang putih**
¼ inci halia**
10 tangkai cili kering**
2 sdb sos tiram
1 sdb sos tomato
3 sdb sos cili

Cara-cara:

Kisar halus bahan bertanda (**).
Tumiskan bahan yang dikisar halus tadi. Tumis sampai pecah minyak.
Bila dah pecah minyak, masukkan air lebih kurang 1/4 cawan.
Masukkan segala aneka sos tadi ya. Biarkan kuah sedikit memekat.
Masukkan udang.
Kalau suka boleh masukkan bawang hiris.
Perasakan dengan garam dan gula secukupnya. Gaulkan semua sampai udang Masak. Matikan api.

Kredit: Umi Watie
10. RESIPI AYAM MASAM MANIS

Bahan-bahan:

Isi ayam
Tepung jagung
Telur
Bahan tumisan ( capsicum, cili merah/capsicum merah, carrot, bawang merah, bawang putih, dan halia)
Kicap cair
Sos cili
Sos tomato
Sos ikan
Lada sulah
Garam

Cara-cara:

Untuk bancuhan ayam. Bancuh dengan tepung jagung, sebiji telur yang dipukul dan secubit soda bikarbonat. Goreng sehingga masak dan keperangan.
Tumis sekejap bahan-bahan tumisan yang sudah dihiris kecil.
Kemudian masukkan sesudu kicap cair. Gaul sebati, angkat dan ketepikan.
Untuk kuah. Masukkan sos cili dan sos tomato.
 Masukkan sedikit air, satu sudu kecil sos ikan, bancuhan tepung jagung, sedikit lada sulah dan sedikit garam. Rasa sedikit supaya secukup rasa dan tambah apa yang terkurang.
 Kemudian masukkan isi ayam yang digoreng tadi serta sayur-sayuran. kuatkan api dan gaul sekejap bagi rata kesemuanya.
Siap!

Kredit: Wan Luqman


Tak Tahu Nak Order Apa Di Starbucks? Ini Dia 10 ‘Secret Menu’ Yang Anda Boleh Cuba!

Kalau anda jarang-jarang pergi ke Starbucks, past akan keliru setiap kali nak pesan minuman di sana kan.
Buat yang belum tahu, rupanya kita boleh ‘reka’ sendiri minuman kita. Sebab itulah banyak menu-menu rahsia yang dicipta oleh orang ramai.
Untuk mengetahui menu-menu rahsia tersebut, jom lihat 10 ‘secret menu’ dari Starbucks di bawah yang anda boleh cuba sendiri dan mungkin boleh dijadikan ilham.
10 ‘Secret Menu’ Starbucks Wajib Cuba
1. Upgraded Java Chip Frappuccino
Gambar: @FoodieMy

Pesan 1 Java Chip Frappuccino
Sirap Hazelnut
Dark Mocha
Baked Almonds (topping)

2. Butterbeer Frappuccino
Peminat Harry Potter mesti pernah dengar tentang Butterbeer. Tak, jangan risau, diorang tak letak bir pun dalam menu ni. Tapi yang penting minuman ni sedap sangat! Lemak berkrim macam tu.
Gambar: @starbuckssecretmenu.net

Pesan 1 Creme Frappucino dengan whole milk
Sirap Toffee Nut (4 pam untuk venti, 3 pam untuk grande, 2 pam untuk tall)
Sirap Caramel (4 pam untuk venti, 3 pam untuk grande, 2 pam untuk tall)
Tambah Whipped Cream (jika suka)
Caramel drizzle

3. Ferrero Rocher Frappucino
Kalau anda tergolong dalam kalangan orang yang suka gabungan coklat dan hazelnut, anda boleh cuba menu rahsia ni. Lagi best kalau anda bawa siap-siap coklat Ferrero Rocher supaya boleh hiaskan di atasnya.
Gambar: @totallythebomb

Pesan 1 Double Chocolate Chip Frappucino (Kalau anda nak kafien pilih Java Chip)
Sirap Hazenut (2 pam untuk venti, 1.5 pam untuk grande, 1 pam untuk tall)
Sirap Mocha (3 pam untuk venti, 2.5 pam untuk grande, 2 pam untuk tall)
Hazelnut drizzel sebagai hiasan (Tak semua cawangan ada jadi tak bubuh pun boleh)
Masukkan apa-apa snek coklat yang anda ada.
Boleh tambah whipped cream mengikut citarasa masing-masing.

4. Chocolate Chip Cookie Dough Frappucino
Kalau ada yang suka makan doh biskut bolehlah cuba menu ni. Rasanya memang sama!
Gambar: @StarbucksRecipes

Pesan 1 Chai Creme Frappuccino
Dibancuh dengan susu soya
Kisar dengan whipped cream dan Java Chips
Cinnamon Dolce syrup (3 pam untuk venti, 2.5 pam untuk grande, 2 pam untuk tall)
Hias dengan Chocolate Whipped Cream dan Mocha Drizzle

5. Toffee Nut Frappuccino
Toffee Nut Frappe ini lebih mudah untuk didapati pada musim perayaan Krismas. Tetapi alang-alang nak cuba tu, apa salahnya kita tambah baik sedikit menunya kan?
Gambar: @Burpple

Pesan 1 Toffee Nut (Lebih mudah untuk didapati pada musim perayaan Krismas)
Frappuccino chips
Chocolate Drizzle
Caramel Drizzle
Tambah 1 skop aiskrim

6. Caramel Almond Macchiato
Menu rahsia ini tidaklah susah seperti yang lain. Tetapi kadang-kadang, perubahan yang sedikit pun boleh mengubah segalanya!
Gambar: @themacrobarista

Pesan 1 Caramel Macchiato
Pilih susu Almond
Caramel Drizzle sekeliling cawan

7. Red Velvet Frappuccino
Jarang sekali ya nak cari minuman yang betul-betul dikisar dengan kek. Peminat tegar kek berperisa Red Velvet perlu cuba menu rahsia ni. Satu dalam sejuta!
Gambar: @ketotbae (Twitter)

Pesan 1 Cream Frap
Tambah sepotong kek red velvet (kisar separuh)
Whipped Cream
Taburkan lagi separuh kek ke atas Whipped Cream sebagai hiasan.

8. Snickers Frappuccino
Snek Snickers memang terkenal dengan inti karamelnya yang liat dan likat. Sekiranya anda nak rasa minuman yang kaya dengan rasa karamel, anda kena cuba menu rahsia ni.
Gambar: @Pinterest

Pesan 1 Java Chip Frapp
Sirap Toffee nut / sirap Peppermint (3 pam untuk venti, 2 pam untuk grande, 1 pam untuk tall)
Hazelnut Drizzle di sekeliling cawan
Whipped Cream
Mocha Drizzle

9. Nutella Frappuccino
Gambar: @totallythebomb

Coffee Frappuccino
Hazelnut syrup (1.5 pam untuk venti, 1 pam untuk grande, 1/2 pam untuk tall)
Mocha syrup (3 pam untuk venti, 2 pam untuk grande, 1 pam untuk tall)
Kisar sekali dengan Whipped Cream
Hias dengan Whipped Cream dan sirap Caramel (jika suka)

10. Green Tea Frappuccino Chips
Teh hijau pernah menjadi satu kegilaan di Malaysia beberapa tahun yang lalu. Tapi memang tak dinafikan, rasanya sangat unik dan enak. Lebih-lebih lagi bila ditambah perisa pudina. Cubalah sendiri1
Gambar: @huffpost

Pesan 1 Green Tea Frap
Susu rendah lemak
Sirap Caramel / lebih digalakkan sirap Peppermint (3 pam untuk venti, 2 pam untuk grande, 1 pam untuk tall)
Whipped Cream
Chocolate Drizzle
Tambah Mocha Chips

Kredit: Halal Foodie


Makan Celup Tepung Sambil Layan Pantai Cantik, Ini 10 Tarikan Menarik Lain Di Setiu, Terengganu!

Negeri Terengganu memang cukup terkenal dengan keindahan pesisiran pantai yang cantik. Memang sangat best kalau dapat jalan-jalan ke sana. Kalau nak makan sedap sambil layan view, boleh datang ke Setiu.
Selain dari keindahan pantai putih yang indah serta aneka celup tepung yang sedap, ada banyak lagi tarikan menarik lain yang anda boleh pergi di Setiu. Ini antara 10 tarikan yang telah dikongsikan oleh Hang Dhamin di Facebook.
10 Tarikan Menarik Yang Boleh Explore Di Setiu, Terengganu!

Minggu lepas berkesempatan melawat Kawasan Setiu Bersama rakan – rakan blogger untuk melihat sendiri tarikan – tarikan yang menarik di Setiu Terengganu. Disini aku list down tarikan yang sempat diterjah untuk trip 3 Hari 2 Malam ini.

DESTINASI 1 – TERRAPURI HERITAGE VILLAGE
Kami menginap disini. Penginapan yang menerapkan Konsep yang cukup unik iaitu konsep traditional lama. Setiap detail pembuatan ada cerita unik tersendiri. Mendengar sendiri Pemilik resort itu bercerita membuatkan kami kagum dengan niat murni untuk mengekalkan khazanah dan tradisi lama di zaman moden ini. One in a lifetime experience. Kena cuba.

DESTINASI 2 – PANTAI/KAMPUNG MANGKUK
Kampung ini lah terletaknya Terrapuri. Kawasan sini dan pantainya diliputi pokok Kelapa yang merimbun dan pantai yang sangat bersih. Instaworthy sangat.

DESTINASI 3 – RUMAH BOTOL
Sejak 2005 Pemilik rumah botol Tengku Mohd Ali telah mengumpul botol botol di persisiran pantai . Bermula dari rasa untuk menjaga kebersihan pantai sehingga menjadi Hobi untuk mengumpul botol – botol yang ada. Yang menariknya pelbagai jenis botol dari pelbagai negara yang hanyut ke pantai terdapat dalam lokasi beliau.

DESTINASI 4 – PANTAI PENARIK  (RHU SEPULUH)
Selain Pantai Mangkuk pantai penarik juga tak tergambar cantiknya. Dipersekitaran pantai ini terdapat pelbagai jenis restoran celup tepung yang korang boleh cuba mengikut selera masing – masing

DESTINASI 5 – RIVER BOAT AT LAGUNA SETIU
Inginkan kelainan, korang boleh cuba menyusuri laguna setiu dan korang boleh pergi melihat Kawasan – Kawasan seperti dibawah ini.

MELIHAT BUAH SARANG SEMUT
MELIHAT BERUS MATA BUAYA
CLAM DIGGING (KEPAH)
SANGKAR IKAN (OYSTER,FISHING)

DESTINASI 6 – SETIU BOARDWALK
Korang boleh datang kesini dan menyusuri Boardwalk Setiu sepanjang 500 meter menuju ke sungai. Sepanjang lalu akan dihidangkan keindahan paya bakau yang terjaga kebersihannya. Di hujungnya ada Kawasan rehat yang dilengkapi meja. Boleh makan – makan disitu.

DESTINASI 7 – IKAN CELOP TEPONG (ICT) at MR CELUP TEPUNG STATION
Berkesempatan merasai sendiri ICT di sini yang terletak di Pantai Penarik. Disini boleh mencuba pelbagai masakan celup tepung termasuk ikan,sotong,ketam dan juga Udang Viral. Boleh juga mencuba sata dan nasi Air yang bapak sedap rasa die. I like. Keropok lekor dan ABC Aiskrim pun ada. Bestnya ianya terletak di tepi pantai dan ada meja2 ditepi pantai. View cantik.

DESTINASI 8 – SETIU WETLANDS SAVANNAH (PENGKALAN GELAP SETIU)
Teringin nak bergamba ala – ala di Afrika? Korang boleh kesini kerana landskap dan rumputnya seaakan – akan berada di Afrika. Ianya terletak ditepi jalan besar dari Penarik ke Kuala besut. Boleh singgah ke Bazaar hasil laut dan Kraf Pengkalan Gelap sekali. Hasil kraf bermula dari RM 5 – Rm 10 sahaja. Memang murah.

DESTINASI 9 – PEMBUATAN BOAT TRADITIONAL – PANTAI TELAGA PAPAN SETIU
Kalau korang berminat untuk melihat bagaimana boat2 besar di Setiu dibuat. Korang boleh melawat Kawasan ni.

DESTINASI 10 – KAMPUNG FIKRI
Suasana kampung nelayan yang sangat Ohsem. Rasa macam Remy Ishak dalam filem pulang hahaha.

So apa tunggu lagi. Boleh dah start Road To Setiu. Setiu menanti anda. Aku pun tak sabar nak repeat lagi.
Kredit: Hang Dhamin
Baca juga: 5 Port Makan Sedap Di Johor Bahru, Rugi Kalau Tak Cuba


Anda ada plan nak bercuti di Port Dickson tapi tak tahu nak cari kedai makan yang sedap? Haa sekarang anda tak perlu risau lagi.
Seperti yang kita tahu, Port Dickson memang sudah terkenal sebagai tempat percutian. Pantai di sini sering dipenuhi dengan pengunjung daripada luar. Jadi apabila berada di sini, jangan lepaskan peluang untuk mecuba makan di tempat makan di sekitar Port Dickson.
10 Tempat Makan MENARIK Jika Anda Bercuti Di Port Dickson:
1. Restoran Seri Mesra Ikan Bakar & Seafood

Memang tak sah la kan kalau pergi ke pantai tapi tak singgah di restoran ikan bakar. Haa kalau anda inginkan ikan bakar yang fresh dan sedap anda wajib datang ke Restoran Seri Mesra Ikan Bakar & Seafood ini.
Ada berbagai jenis makanan laut yang segar yang disediakan. Kualitinya juga turut dipuji ramai orang. Antara menu yang ada ialah udang, sotong, ketam, lala dan banyak jenis ikan.
Alamat: Jalan Pantai, Teluk Kemang Square, 71050 Port Dickson, Negeri Sembilan
2. King’s Char Kuey Teow

Kedai ini bukanlah kedai yang menjual Char Kuey Teow yang biasa tau. Keistimewaan kedai ini adalah mereka ada menyajikan banyak jenis lauk seperti kambing, sotong dan daging yang dihidangkan bersama Char Kuey Teow.
Ada juga mencadangkan untuk mencuba nasi goreng kampungnya. Ikan bakar dan makanan barat mereka juga sedap! Anda patut cuba makan di sini tau.
Alamat: 402, Si Rusa, 4, Jalan Pantai, 71050 Port Dickson, Negeri Sembilan
3. Warung Salai

Kalau anda teringinkan masakan daging salai. Anda wajib serbu ke tempat makan ini. Restoran ini memang terkenal dengan lauk salai yang sangat sedap. Antara yang boleh anda cuba ialah gulai ayam kampung salai, gulai daging salai, gulai perut salai, gulai keli salai dan banyak lagi. Dijamin sedaplah!
Alamat: Taman Mewah, 71000 Port Dickson, Negeri Sembilan
4. Restoran Deen Kari Kepala Ikan

Untuk peminat masakan rempah, Restoran Deen Kari Kepala Ikan mungkin menjadi tempat favourite anda. Restoran ini terletak di Jalan Lama Port Dickson.
Ramai yang datang ke sini untuk makan kari kepala ikan mereka ini. Lagi sedap jika dimakan dengan nasi kandar memang layan. Selain itu, di sini juga ada menjual banyak jenis roti canai.
Alamat: Jln Dato’ K. Pathmanaban, Bandar Port Dickson, 71000 Port Dickson, Negeri Sembilan
5. PD “Famous” Cendol “Coconut Shake” “Power” RM2

Jika anda sedang mencari tempat makan untuk duduk lepak pada waktu petang di PD, restoran PD “Famous” Cendol “Coconut Shake” “Power” RM2 ini lah tempatnya. Di sini memang terkenal dengan cendol dan coconut shake mereka. Selain itu, kedai ini juga menjual laksa, mee bandung, nasi ayam dan masak lemak.
Alamat: Kampung Teluk Kemang, 71050 Port Dickson, Negeri Sembilan
6. Ayam Bakar Station Port Dickson

Di sini memang terkenal dengan ayam bakar mereka yang sedan dan cukup rasa. Selain itu, mereka juga ada menyajikan kambing bakar tau fuhh meman terliur. Tapi anda jangan risau, kerana harga di kedai ini memang sangat berpatutan dan berbaloi lah untuk anda makan.
Alamat: 5, Kampung Tanjung Pelandok, 71050 Si Rusa
7. Mient’s Burger

Inilah burger dan roti John versi Malaysia. Di sini ada dua pilihan iaitu ayam dan kambing. Tapi ramai yang menyarankan untuk anda cuba untuk merasai kedua-duanya kerana ianya sangat sedap. Harganya pula murah. Layanan di sini amat memuaskan dengan suasana restoran yang bersih dan selesa.
Alamat: 258, KM 1, Jalan Pantai, 71000 Port Dickson
Sumber: saji.my


10 Tempat Makan Viral & Paling ‘TOP’ Di Kelantan

Sebut je Kelantan mesti korang terfikir tentang budu mereka yang popular tu kan? Tak lupa juga dengan nasi dan ulam-ulaman dorang yang memang sedap tambah pula dengan nasi kerabu fuhh memang lazat. Haa, korang kalau berkunjung ke Kelantan tak sah la kalau korang tak singgah makan di tempat makan viral dan TOP di sini. Jom kita tengok senarai kedai makan yang menarik di Kelantan.
10 Tempat Makan Viral Dan TOP Di Kelantan
1.Restoran Kelantan Thai

Restoran ini memang menarik di Kelantan ini dan selesa juga sebab mejanya dan ruangnya yang luas. Anda boleh menikmati makanan masakan Kelantan dan Thailand di Restoran Kelantan Thailand ini.
Alamat: Jalan Meranti, Kampung Kubang Terap, 17000 Pasir Mas, Kelantan
Waktu Operasi:  12 pm – 11 pm
2. Restoran Shan Dewi

Restoran Shan Dewi ada menayajikan nasi putih dengan pelbagai aneka lauk dan nasi briyani pun ada tau. Menariknya, lauk-pauknya amat menyelerakan dan pasti boleh membuatkan anda terliur.  Walaupun restoran ini kelihatan biasa-biasa sahaja, tetapi masakannya sangat sedap!
Alamat:  No. 4213F, 15350, Jalan Kebun Sultan, 15300 Kota Bharu, Kelantan
Waktu Operasi:  7 am – 9 pm
3. Four Seasons Restaurant

Restoran ini menyajikan makanan ala-ala chinese food tetapi anda jangan risau sebab kedai ini halal tau, selain daripada lauk-pauk, makanan western turut terdapat di kedai ini.  Restoran ini juga sangat cantik, selesa dan kelihatan eksklusif.
Alamat:  No. 5670 B/1, B/2 & B/3, Jalan Sri Cemerlang, Bandar Kota Bharu, 15300 Kota Bharu, Kelantan
Waktu Operasi:  12 pm – 10 pm
4. Restoran Nasi Ulam Cikgu Kg. Kraftangan

Restoran ini memang cukup terkenal dengan nasi ulam, nasi putih, ulam-ulaman, gulai ikan dan ikan bakar mereka.  Pada waktu tengahari, Restoran Nasi Ulam Cikgu Kg Kraftangan ini memang akan penuh dengan orang  yang berehat dari bekerja dan juga mereka yang ingin tapau atau bungkus untuk makan di rumah.
Alamat:  Kampung Kraftangan, Jalan Hilir Kota, Bandar Kota Bharu, 15300 Kota Bharu, Kelantan
Waktu Operasi:  11 am – 5 pm
5. Restaurant Little Switzerland

Di restoran ini, mereka menyajikan makanan western, seafood, pizza dan dessert. Ramai orang yang berkunjung ke sini akan makan spaghetti, pizza dan lasagna mereka kerana rasanya yang sedap memang cukup memikat.
Alamat:  Lot 3949, Jalan Post Office Lama, 15000 Kota Bharu, Kelantan

Waktu Operasi:  1 pm – 10 pm
6. Restoran Ikhwan Manisnya Madu

Ramai orang singgah menikmati makanan tengahari di Restoran Ikhwan Manisnya Madu. Apa yang menariknya di sini, mereka punya Ikan stim halia, udang goreng dan makanan seafood memang menjadi tarikan orang ramai tau. Restoran ini selalunya akan penuh pada waktu tengah hari. Jadi kalau anda nak ke sini pastikan anda datang awal tau!
Alamat: Taman Uda Murni, 15400 Kota Bharu, Kelantan

Waktu Operasi:  7.30 am – 11 pm
7. FZ Cafe

FZ Cafe ini dikenali sebagai syurga makanan buat penduduk Kota Bharu Kelantan. Banyak makanan sedap yang wajib anda rasa contohnya nasi briyani, chicken chop, lamb chop, kambing bakar, sup tulang dan banyak lagi. Anda boleh tempah meja dan makanan awal-awal sebelum datang ke sini.
Alamat:  Lot 488/489, Rumah Kedai Lembah Sireh, Jalan Sultanah Zainab, 15050 Kota Bharu, Kelantan
Waktu Operasi:  12 pm – 11 pm
8. Restoran Sri Chengmai

Nak makan ikan besar dan sedap-sedap, Restoran Sri Chengmai lah tempatnya. Antara menu sedap di sini adalah ikan siakap tiga rasa, ikan patin masak tempoyak, tomyam seafood dan lain-lain lagi. Restoran Sri Chengmai ini amat selesa dan mempunyai penghawa dingin tau!
Alamat:  Jalan Dusun Raja, Bandar Kota Bharu, 15300 Kota Bharu, Kelantan
Waktu Operasi:  6 pm – 10 pm
9. New Horizon Garden Restaurant

Restoran ini boleh dikatakan mewah tetapi anda jangan risau sebab harganya amat berpatutan dan lengkap dengan makanan sedap.  Pendek kata, apa sahaja makanan dan minuman yang anda inginkan, anda boleh dapatkan di sini. Selain tu, makanan yang dihidangkan di sini boleh didapatkan dalam kuantiti yang banyak untuk semua pelanggan. Memang berbaloi.
Alamat:   Lot 891, Jalan Pasir Mas – Salor, Batu 4, 15100 Kota Bharu, Kelantan
Waktu Operasi:  12 pm – 11 pm
10. Restoran Kampung Kulim

Ramai orang yang datang ke restoran ini semata-mata untuk makan nasi ayamnya yang sedap ini. Selain nasi ayam, pelbagai lauk-pauk boleh anda pilih sendiri. Masakan panas juga menarik dan menyelerakan. Sambil menikmati makanan di sini, anda boleh mengambil angin segar kerana restoran ini terletak berdekatan dengan pokok-pokok hijau.
Alamat:  17030 Wakaf Bharu, Kelantan
Waktu Operasi:  6 pm – 10 pm
Sumber: ammboi.my


10 Tips Untuk Mengawal Paras Gula Dalam Darah, Elak Penyakit Kronik & Awet Muda

Diabetes merupakan penyakit yang amat digeruni semua orang dan setiap pesakit kencing manis wajib tahu tips untuk mengawal paras gula dalam darah supaya tiada sebarang komplikasi serius akan berlaku.

Kandungan gula dalam darah yang tinggi boleh merosakkan lapisan saluran darah dan keadaan itu jika berterusan boleh menyebabkan beberapa penyakit degeneratif yang biasanya seiring dengan proses penuaan.
10 TIPS UNTUK MENGAWAL GULA DALAM DARAH
1. MELAKUKAN SENAMAN DENGAN LEBIH KERAP

Melakukan senaman bukan sahaja membantu otot menggunakan gula dalam darah dengan betul. Namun ia juga membantu menurunkan berat badan dan meningkatkan kepekatan insulin.
Antara bentuk senaman yang boleh dilakukan adalah seperti angkat berat, berjalan kaki, berlari, berbasikal, menari, mendaki, berenang dan lain-lain. Lakukan senaman sekurang-kurangnya 3 kali seminggu,
2. KAWAL PENGAMBILAN KARBOHIDRAT

Badan akan memecahkan karbohidrat ke dalam gula (glukosa) dan kemudian insulin memindahkan gula menjadi sel.
Apabila anda makan terlalu banyak karbohidrat, tapi mempunyai masalah dengan insulin, ia dapat meningkatkan glukosa dalam darah.
Oleh sebab itu, Persatuan Diabetes Amerika mengesyorkan pesakit diabetes supaya mengawal pengambilan karbohidrat.
3. SERAT MELAMBATKAN PENCERNAAN KARBOHIDRAT DAN PENYERAPAN GULA

Atas sebab itu, ia mengurangkan kenaikan paras gula dalam darah. Makanan yang mengandungi serat yang tinggi seperti sayur-sayuran, buah-buahan, kekacang dan bijirin. Pengambilan serat harian yang disyorkan sebanyak 25 gram untuk wanita dan 38 gram bagi lelaki.
4. MINUM AIR DENGAN CUKUP

Minum air yang cukup boleh membantu mengekalkan paras gula dalam darah dan buah pinggang boleh mengalirkan gula yang berlebihan melalui air kencing. Kajian menunjukkan, mereka yang minum banyak air masak mempunyai risiko lebih rendah untuk menghidap diabetes.
5. KAWAL KALORI

Paling penting adalah mengawal pengambilan kalori setiap hari dengan mengambil saiz hidangan yang lebih kecil. Makan kerap bukan makan banyak.
6. PILIH MAKANAN KURANG GLYCEMIX INDEX

Glycemic index ini bertujuan menilai tindak balas gula dalam badan terhadap makanan yang mengandungi karbohidrat. Makanan yang mengandungi glycemix index yang rendah dapat mengurangkan tahap gula dalam darah mengikut jangka masa panjang.
Contohnya: makanan laut, daging, telur,gandum, barli, kacang, ubi, jagung, buah-buahan dan sayur-sayuran.
7. KAWAL STRES DAN TIDUR DENGAN CUKUP

Tekanan boleh menjejaskan paras gula. Yoga dan meditasi dapat mengurangkan stress dan membetulkan masalah rembesan insulin terhadap pesakit kencing manis kronik. Mendapatkan tidur yang cukup juga penting bagi memastikan kesihatan tetap terkawal dengan sempurna.Jadi,adalah lebih baik untuk mendapatkan jumlah tidur yang berkualiti setiap malam.
8. PANTAU TAHAP GULA DALAM DARAH

Sentiasa ukur dan pantau tahap glukosa darah. Dari situ, anda boleh mengetahui penyesuaian dalam makanan dan ubat-ubatan.
9.AMALKAN MAKANAN TINGGI MAGNESIUM

Diabetes juga dikaitkan dengan kekurangan mikronutrien seperti kromium, mineral dan magnesium. Kekurangan magnesium risiko yang lebih tinggi untuk menghidap diabetes. Makanan kaya magnesium seperti sayuran berdaun gelap, bijirin penuh, ikan, coklat, pisang dan kekacang.
10. TURUNKAN BERAT BADAN

Untuk mencegah diabetes, anda harus menurunkan berat badan supaya masalah itu dapat diatasi pada masa hadapan. Malah ia lebih berfungsi berbanding makan ubat.

Oleh itu, pesakit diabetes perlu mengelekakkan makanan seperti semua jenis gula, minuman berkarbonat, kordial, sirap, jem, kaya, kuih manis, aiskrim, susu pekat manis, yogurt manis, buah dalam tin, jeli dan lain-lain.
Namun, pesakit diabetes boleh mengambil makanan ini mengikut sukatan. Makanan tersebut adalah bijirin, nasi, roti, biskut, kuih yang tidak manis, semua jenis pasta dan mi, capati, roti canai, tosai, semua jenis ubi, kekacang, susu dan buah-buahan.
Untuk mengawal paras gula dalam darah, pesakit boleh mengambil makanan ini secara bebas. Semua jenis sayur-sayuran, lobak merah, lobak putih, labu, teh cina, air kosong, barli tanpa gula, kopi dan teh tanpa gula, rempah ratus dan herba, semua daging tanpa lemak, ayam tanpa kulit, tauhu, ikan, telur dan ikan bilis.
Kredit: Dr Samhan


Ini 11 Jenis Gula Yang Korang Kena Tahu & Cara Kegunaannya

Hah, ada 11 jenis gula? Mesti ada yang baru tahu kan. Tapi jangan risau, min akan kongsikan informasi ini untuk memudahkan korang.
Macam yang kita tahu, gula merupakan sejenis karbohidrat ringkas yang diambil untuk memberikan sumber tenaga ringkas.
Ia boleh diambil secara semulajadi melalui makanan harian atau diambil melalui gula tambahan.
Baca juga: Tips & Petua Mudah Halau Semut Dalam Gula, Hanya Letak ‘1 Bahan’ Dapur Ini
Pemanis yang lebih dikenali sebagai glukosa itu terdapat dalam majoriti makanan, minuman, serta kuih-muih.
Jadi, jom kita tengok apakah jenis-jenis gula serta kegunaannya untuk masakan serta bakeri.

1, Gula Pasir Halus

Gula pasir halus kadang-kadang juga dikenali sebagai gula putih, atau gula “biasa”. Teksturnya halus, membuatkan ia sesuai untuk tujuan baking.
Disebabkan teksturnya yang halus, gula jenis ini mudah cair. Jadi, ia seharusnya disimpan pada suhu bilik dan dijauhi dari api.
Kristal halus dalam gula pasir jenis ini tidak melekat sesama sendiri, jadi ia juga sesuai untuk ditaburkan atas makanan atau dilarutkan dalam minuman.

2. Gula Pasir Kasar
Gula pasir kasar ini digunakan secara meluas oleh kebanyakan orang. Ianya sesuai digunakan dalam masakan atau minuman.
Saiz kristal yang lebih besar (kira-kira ukuran garam pretzel) menjadikan gula lebih kuat dan lebih tahan panas.
Gula jenis ini juga membantu memberi sedikit tekstur pada hidangan yang dibakar atau gula-gula. Ia turut digunakan semasa membancuh minuman.

3. Gula Aising
Gula aising mempunyai tekstur yang sangat halus berbanding gula putih yang lain. Teksturnya yang halus diperoleh darpada campurannya dengan tepung jagung.
Kebanyakan orang menggunakannya untuk membuat aising atau frosting dan hiasan kek lain.
Ia juga turut ditaburkan di atas kek atau roti sebagai hiasan dan perasa tambahan untuk pencuci mulut tersebut.

4. Gula Kastor
Tekstur gula kastor ini juga sangat halus, membuatkan ianya sesuai dijadikan bahan utama untuk membuat kek dan roti yang gebu.
Disebabkan itu juga, gula kastor ini sesuai digunakan untuk membuat sirap kerana ia akan larut dengan baik dalam minuman sejuk.

5. Gula Tebu
Gula tebu ini diproses menggunakan tangkai tebu yang akan dituai dan dihancurkan. Ia akan dijadikan sirap dan dicampurkan dengan kristal gula.
Gula tebu ini rasanya manis dan warnanya perang. Jika anda pilih jenis yang organik, ianya didatangkan dengan manfaat kesihatan dan kualiti yang lebih baik.

6. Gula Melaka
Gula melaka atau gula kabung – kedua-dua ini merupakan jenis gula yang sama iaitu jenis palm sugar.
Gula melaka ini mempunyai tekstur yang kasar dan ianya keras. Untuk membahagikannya, anda perlu menggunakan pisau kerana ia juga tebal.
Gula melaka boleh digunakan dalam masakan khususnya sambal untuk menyeimbangkan kepedasan dan kemanisan sambal.
Ia juga turut ditambah dalam kuih tradisional seperti onde-onde atau buah melaka sebagai intinya, memang sedap!

7. Gula Perang
Satu lagi alternatif untuk membuat kek atau biskut ialah gula perang. Berbanding gula putih, gula perang ini menggunakan mempunyai warna coklat yang khas.
Hal ini disebabkan oleh adanya sirap perang yang dicampurkan dengan kristal gula. Dari situlah gula perang terhasil.
Gula perang ini memang lembap secara semulajadi. Disebabkan itu, ia sesuai digunakan untuk membuat kek atau roti yang lembap teksturnya.
Ia juga sesuai digunakan untuk membuat minuman seperti teh, kopi dan coklat untuk rasa gula yang lebih pekat.

8. Gula Nisan
Sekali imbas, gula nisan ini kelihatan hampir sama dengan gula melaka. Namun, perbezannya terletak kepada jenis pokok yang dipilih.
Gula nisan ini diproses daripada pokok kelapa, manakala gula kabung atau gula melaka diproses dari pokok kelapa sawit.
Rasa gula nisan ini manis dan berlemak. Disebabkan itu, ia juga turut digunakan untuk mebuat kuih tradisional tempatan.
Berbanding gula melaka, gula nisan ini lembut dan mudah dipatahkan. Jadi, ianya juga mudah cair.

9. Gula Hitam
Ia mempunyai rasa gula yang kuat, sedikit pahit, dan warnanya lebih pekat dan gelap berbanding sirap gula yang lain.
Gula hitam digunakan sebagai pemanis dalam kek, roti, biskut, sos manis dan juga casserole. Ia juga boleh disapukan pada daging untuk perapan.

10. Sirap Gula
Sirap gula merupakan cairan pekat yang terdiri daripada larutan gula di dalam air. Ia mengandungi sejumlah besar gula terlarut.
Antara jenis sirap gula yang digunakan ialah sirap jagung dan sirap emas. Kedua-duanya mempunyai beza dari segi warna dan cara pemprosesan.
Sirap emas ini berwarna keemasan manakala sirap jagung berwarna jernih. Sirap emas mempunyai rasa seperti gula karamel manakala sirap jagung mempunyai rasa manis yang biasa.

11. Stevia
Stevia merupakan gula alternatif yang didatangkan dalam bentuk cecair atau serbuk.
Ia adalah pengganti gula yang dibuat dari daun tanaman stevia. Berbanding gula biasa, ia tidak mengandungi karbohidrat, kalori, atau bahan buatan.
Ia juga dikaitkan dengan beberapa faedah kesihatan seperti mengurangkan kadar gula dalam darah dan mencegah kaviti pada gigi.

Sumber: eatthis.com


11 Jenis Limau Mandarin Yang Korang Wajib Tahu Sebelum Beli Dan Cara Pilih Buah Yang Manis

Tahun Baru Cina semakin menjelang tiba. Masa ni lah, buah limau mandarin antara barang “must have” ketika ini.
Terdapat pelbagai pilihan limau mandarin di pasaran bergantung kepada saiz, kualiti dan jenisnya. Setiap jenis mempunyai rasanya yang berbeza walaupun kelihatan fizikal nya hampir sama.
Pernah tak, bila makan limau mandarin mesti ada yang masam. Kalau dapat yang masam memang tak sentuh dah. Tekak tak boleh nak telan. Nak yang manis sahaja.
Artikel berkaitan: Batuk Teruk Lepas Makan Limau Mandarin? Pakar Ini Kongsi Cara Elak & Tips Pilih Limau
Menurut The Straits Times, ada 11 jenis limau mandarin di pasaran. Kalau korang perasan, mesti ada harga murah dan mahal. Saiz pula ada pelbagai jenis.
Nak tahu jenis mandarin yang manis, meh simpan dahulu artikel ini untuk mudahkan pembelian korang setiap kali Tahun Baru Cina.

1. Ponkan

Asal: Taiwan
Rasa: Kebiasaanya ponkan berasa manis dengan sedikit cetusan masan dihujung-hujung lidah. Tetapi ia tidak mempunyai jus yang tinggi seperti lukan.
Ciri-ciri: Saiz sebiji Pokan lebih kurang saiz tapak tangan dewasa. Ini bermakna ia agak besar dengan kulitnya yang licin. Pilihan paling popular di pasaraya.
2. Lukan

Asal: China
Rasa: Lebih manis dan berjus jika dibandingkan dengan Ponkan. Mandarin jenis ini amat sesuai untuk digunakan sebagai ramuan di dalam masakan kerana ia tahan kepada panas dan tidak mudah benyek.
Ciri-ciri: Lukan bersaiz lebih kecil dari Ponkan. Namun, kulitnya lebih nipis dan sedikit menggerutu. Adakalanya, terdapat tompok hitam pada kulit.
3. Swatow

Asal: China
Rasa: Rasanya lebih masam
Ciri-ciri: Swatow lebih besar dari saiz limau Ponkan dan Lukan. Kulitnya juga lebih tebal berbanding dua di atas dengan teksturnya yang kasar dan sedikit sukar untuk dikupas. Namun, ia mampu bertahan untuk tempuh 6 bulan berbanding limau mandarin lain yang hanya tahan 3 bulan selepas masak ranum.
4. Kinno

Asal: Pakistan
Rasa: Rasanya sangat manis
Ciri-ciri: Berkulit licin dan banyak biji. Berukuran 7 hingga 8cm. Sesuai dijadikan minuman koktel, bahan masakan dan bakar.
5. Mikan

Asal: China
Rasa: Mikan antara buah limau manderin yang paling masam tetapi ia mempunyai aroma citrus sangat kuat.
Ciri-ciri: Ia merupakan buah limau mandarin yang paling kecil berbanding jenis lain dan mempunyai kulit nipis berwarna kekuningan. Namun, limau jenis ini hanya mampu bertahan 2 minggu selepas masak ranum. Tiada biji.
6. Clementine

Asal: Mediterranean
Rasa: Rasanya sangat masam.
Ciri-ciri: Mudah dikupas, agak berair dan tiada biji. Memandangkan ia sering diimport dari Eropah, harganya boleh tahan mahal.
7. Mandelo

Asal: Amerika Syarikat
Rasa: Sangat manis dan berair, mempunyai rasa seakan campuran buah pomelo dan limau gedang, dan sedikit pahit tetapi menyedapkan.
Ciri-ciri: Sebesar limau gedang (grape fruit) mempunyai kulit kuning-hijau nipis dan banyak biji.
8. Dekopon

Asal: Jepun
Rasa: Limau manderin jenis ini tidak berbiji dan mempunyai rawa manis serta segar. Ia mempunyai aroma limau yang lebih kuat berbanding yang lain. Disamping itu juga, kulit setiap ulas dan sacs limaunya lebih lembut dan berkualiti.
Ciri-ciri: Warna kulitnya sedikit cerah dan permukaanya kasar. Terdapat benjolan pada bahagian atas limau atau kulit yang berhampiran tangkai. Senang dikupas.
9. Honey Murcott

Asal: Amerika Syarikat
Rasa: Sederhana manis, sedikir berair, rendah asid dan kadang-kadang tawar.
Ciri-ciri: Kira-kira 9cm lebar, agak gemuk, dengan kulit yang melekat tetapi nipis dan beberapa biji.
10. Sour Orange

Asal: Jepun.
Rasa: Tekstur masam, tak sesuai dimakan mentah.
Ciri-ciri: Kira-kira 7cm, warna agak kekuningan oren. Digunakan secara tradisional untuk membuat marmalade, kuih-muih, minuman keras, ekstrak dan minyak wangi.
11. Tangerine

Asal: China
Rasa: Jenis limau manderin yang paling digemari kerana rasa dan aromanya yang sejati. Namun rasa manisnya tidak bertahan lama. Setalah seminggu dipetik, rasa enaknya semakin berkurangan.
Ciri-ciri: Saiznya hanya 1/3 daripada saiz Ponkan. Kulitnya nipis namun sangat mudah untuk dikupas.

Cara Pilih Limau Mandarin Yang Manis
1. Tengok fizikal buah limau tersebut. Biasanya kalau nak tahu yang manis ni, limau tak bulat cantik, nampak menggerutu sikit. Kalau yang masam buahnya bulat cantik.
2. Warna buah limau yang manis, nampak ke oren tua sikit.
3. Cuba picit bahagian bawah limau, kalau kulit limau tu nampak lekuk, maknanya kulit limau itu dah mudah lekang dari isi. Yang ni mudah sangat nak cam.
4. Biasanya kalau kulit limau yang mudah lekang ni antara dua samaada manis atau tawar, sebab kalau ikut pengalaman, tak pernah lagi jumpa yang masam. Tawar tu dah biasa.


Masam Masam Manis Buah Oren Rupanya Ada 12 Khasiat Ini, No. 5 Itu Paling Ramai Suka!

Rupanya ada banyak khasiat buah oren yang anda perlu tahu. Buah oren boleh dimakan begitu sahaja ataupun dijadikan makanan dan minuman.
Antara perkara yang terkenal mengenai buah oren adalah buah ini mengandungi kandungan vitamin C yang tinggi.
Sebiji buah oren mengandungi 73 kcal kalori, 16.5 g karbohidrat, 2.8 g serat, 0g protein dan 0 g lemak. Namun begitu, apakah kebaikan buah ini terhadap kesihatan? Jom sama-sama baca artikel ini sehingga habis.
10 KHASIAT BUAH OREN PATUT ANDA TAHU
1. Baik untuk kesihatan jantung
Kandungan vitamin C di dalam oren boleh mencegah penyakit jantung kerana paras kolestrol yang rendah.
Vitamin C dalam buah oren ini juga boleh menghalang darah dari membeku sekaligus menghalang risiko terkena serangan jantung.
Kalium (potassium) dalam buah oren juga boleh menurunkan tekanan darah dan mengurangkan risiko penyakit kardiovaskular.
2. Melambatkan proses penuaan kulit
Buah oren tinggi dengan kandungan vitamin C yang boleh membantu mencegah kerosakan kulit akibat sinaran UV. Buah ini juga membantu menjaga kesihatan kulit dengan mencegah tanda-tanda penuaan dan mengalakkan penghasilan kolagen.
3. Mengawal tekanan darah tinggi

Pigmen utama dalam oren adalah hesperidin yang boleh membantu megawal tekanan darah tinggi.
4. Boleh menurunkan paras kolesterol

Vitamin C, asid folik dan pigmen di dalam jus membantu untuk mengurangkan kadar LDL atau lebih dikenali sebagai kolesterol jahat.
Ia juga meningkatkan kadar kolesterol baik atau HDL seterusnya mengurangkan nisbah LDL-HDL
5. Membantu menurunkan berat badan
Makan buah oren pun boleh kurus? Hal ini kerana memakan buah oren sebelum menjamah hidangan utama boleh membuatkan anda merasa kenyang. Jadi anda akan makan dalam kuantiti yang lebih sedikit.
Jika anda suka makan pencuci mulut yang manis-manis, jom gantikan dengan buah yang rendah kalori ini. Ianya lebih baik dan sihat untuk kesihatan.
6. Baik untuk pesakit diabetes
Buah oren selamat dimakan oleh pesakit yang menghidap diabetes kerana ia mempunyai nilai GI yang rendah. Tapi hati-hati, ia masih boleh meningkatkan paras gula dalam darah jika dimakan dalam kuantiti yang banyak.
Oleh itu, anda masih perlu mengawal jumlah atau bahagian buah yang ingin anda makan dengan mengambil satu hidangan buah setiap kali waktu makan.
Untuk buah oren, satu hidangan bersamaan dengan 1 potong buah oren.
7. Boleh mencegah batu karang
Tahap sitrat yang rendah di dalam air kencing berisiko untuk membentuk batu karang. Buah oren dan jusnya boleh membantu meningkatkan paras sitrat dalam air kencing sekaligus mengurangkan risiko batu karang.
Buah oren dan jusnya juga mengandungi kalsium yang boleh mengurangkan risiko batu karang.
8. Membantu merawat anemia
Penyakit anemia ialah penyakit akibat kekurangan sel darah merah serta mengurangkan keupayaannya untuk membawa oksigen. Penyakit ini kebiasaannya akibat kekurangan zat besi.
Walaupun buah oren bukan sumber yang zat besi yang baik, namun kandungan vitamin C dan asid sitrik yang tinggi dalam buah oren dapat membantu badan untuk menyerap zat iron dalam sistem penghadaman.
9. Meningkatkan imuniti
Buah-buahan sitrus seperti oren kaya dengan Vitamin C yang dipercayai membantu meningkatkan pengeluaran sel darah putih. Sel darah putih amat penting dalam membantu tubuh melawan jangkitan virus dan bakteria.
Ia juga mengandungi antioksida yang membantu melawan radikal bebas. Mesti diambil secara mentah atau begitu sahaja kerana suhu yang tinggi boleh memusnahkan kandungan Vitamin C yang terdapat dalam buah sitrus.
10. Melancarkan buang air besar & merawat sembelit

Serat dari buah ini bukan sahaja melambatkan rasa lapar, tetapi baik juga untuk pencernaan.
Buah oren kaya dengan pektin dan mengandungi antioksidan naringenin. Antioksidan ini dapat meningkatkan rembesan cecair ke dalam usus, sehingga najis menjadi lebih lembut.
Oren juga mengandungi flavonol yang disebut naringenin. Ia berfungsi seperti julap untuk membantu merawat sembelit.
11. Baik untuk kesihatan mata
Semua sudah sedia maklum bahawa buah oren ini kaya dengan vitamin C. Seperti vitamin E, vitamin C ini adalah antioksidan yang berupaya melawan kerosakan mata yang mana berkaitan dengan usia. Selain buah oren, lemon dan grapefruits juga merupakan buahan yang elok untuk mata.
12. Membantu merawat Polycystic Ovary Syndrome (PCOS)
Untuk mereka yang mempunyai PCOS, mereka perlu mengamalkan makanan yang mengandungi nilai GI yang rendah seperti oren. Ia juga untuk meningkatkan ketahanan insulin yang dipercayai menjadi punca kepada PCOS.
Kredit: STYLECRAZE


Bukan Hanya Sedap, Sebiji Kurma Mempunyai 12 Khasiat Yang Ramai Tak Tahu

Ada banyak khasiat kurma untuk kesihatan tubuh badan manusia yang ramai tidak tahu. Buah ini bukan saja sedap tapi mempunyai banyak manfaatnya yang tersendiri.
Buah kurma biasanya banyak dijual ketika menjelang bulan Ramadan. Tidak sah jika tidak mengambil buah kurma ketika berbuka puasa atau bersahur.
12 Khasiat Buah Kurma Untuk Kesihatan
Berikut merupakan beberapa khasiat kurma yang anda perlu tahu:
1. Mengelakkan sembelit

Kurma mampu mengelakkan masalah berkaitan sistem penghadaman terutamanya sembelit. Hal ini kerana kurma mengandungi serat sebanyak 3.57-10.9g serat di dalam 100g kurma.
Kurma mengandungi serat larut dan serat tidak larut yang mampu meningkatkan saiz najis dan melembutkannya. Kadar pergerakan usus juga meningkat dan melancarkan lagi sistem penghadaman makanan.
Kajian mendapati bahawa pengambilan kurma sebanyak tujuh biji (kira-kira 50g) oleh 21 orang dewasa selama 21 hari telah meningkatkan pergerakan usus dan meningkatkan kekerapan najis.
2. Tinggi tenaga
Kurma boleh membekalkan sumber tenaga yang bagus dan cepat. Buah kurma tinggi dengan sumber karbohidrat ringkas seperti glukosa, sukrosa dan fruktosa.
Karbohidrat ringkas yang terdapat dalam buah kurma adalah mudah terurai dan bertukar menjadi sumber tenaga yang mampu membekalkan dan mengembalikan tenaga dengan cepat.
Oleh itu, tidak hairanlah ia sesuai untuk diambil semasa bulan Ramadhan sama ada pada waktu sahur dan juga waktu berbuka. Ianya dapat membekalkan tenaga yang secukupnya walaupun sedang menjalani ibadah puasa.
3. Mencegah kanser

Kurma juga berpotensi untuk mencegah penyakit kanser. Satu kajian menggunakan ekstrak kurma Ajwa pada kadar 100µg/mL mendapati bahawa ianya dapat menghalang pembentukan sel kanser/tidak normal di perut, payu dara, paru-paru dan usus yang boleh menyebabkan kanser.
4. Meningkatkan kesihatan otak
Kajian menunjukkan kurma dapat mengurangkan inflamasi pada otak serta mengurangkan risiko penyakit seperti alzheimer serta pembentukan plak pada otak. Ia juga meningkatkan daya ingatan.
5. Memudahkan proses melahirkan anak
Kurma juga membantu proses bersalin bagi para wanita mengandung. Kajian mendapati bahawa pengambilan kurma pada akhir trimester adalah efektif untuk mengurangkan jangka masa proses bersalin sehingga 4 jam kurang daripada wanita yang tidak mengambil kurma.
Hal ini kerana kurma mendorong pembukaan serviks yang memudahkan proses bersalin dan mengurangkan kemungkinan induksi kehamilan (induce labour) berbanding tidak mengambil kurma.
6. Mengawal paras kolestrol

Selain itu, kurma juga boleh menurunkan paras kolestrol dalam darah. Kajian mendapati biji kurma ajwa dan sukkari mempunyai aktiviti hypolipidimik yang membantu menurnkan kadar kolestrol di dalam tikus yang mempunyai masalah diabetes atau kolestrol tinggi.
7. Kaya antioksidan
Kurma mengandungi antioksidan yang dapat mencegah pelbagai penyakit kronik. Fungsi antioksidan melindungi sel-sel dalam tubuh daripada radikal bebas.
Antioksidan yang terkandung dalam kurma dikenali sebagai flavonoid cukup baik untuk mengurangkan risiko diabetes, alzheimer dan kanser.
8. Bagus untuk tulang

Bukan susu sahaja baik untuk tulang tapi begitu juga kurma. Ini kerana ia mengandungi mineral iaitu fostor, kalium, kalsium dan magnesium yang dapat mencegah penyakit tulang seperti osteoporosis.
9. Mengurangkan keradangan
Buah kurma juga mengandungi pelbagai komponen fitokimia seperti polifenol, flavonoid, proanthocyanidins, β-carotene dan mineral seperti selenium yang mempunyai sifat antiradang.
Oleh itu, kurma dapat menghalang keradangan yang terhasil daripada luka terbakar, jangkitan kuman, alergen, bahan kimia toksik dan rangsangan.
10. Bagus untuk jantung

Kurma juga dapat meningkatkan kesihatan kardiovaskular seperti jantung. Jantung merupakan organ penting bagi manusia kerana ia berfungsi untuk mengepam dan membekalkan darah ke seluruh badan.
Kajian mendapati kurma boleh mengelakkan penyumbatan plak di ateri dan menghindarkan risiko serangan jantung.
11. Mengatasi masalah seksual
Kurma juga baik untuk kesihatan seksual – kadar estradiol dan flavonoid pada kurma meningkatkan jumlah dan kualiti sperma kaum lelaki.
12. Mengawal gula dalam darah
Kurma mempunyai rasa manis dengan kandungan fruktosa yang baik untuk tubuh. Fruktosa merupakan jenis gula semula jadi pada buah.
Kandungan gula itu serta serat yang tinggi dalam kurma sangat bermanfaat untuk mengawal gula dalam darah. Serat mencegah kadar gula dalam darah melonjak terlalu tinggi selepas makan.
Sumber: Root Of Science


Bukan Hanya Penyejuk Tekak, Tapi Ada 12 Kebaikan Minum Air Kelapa Ni Tau!

Ada banyak manfaat minum air kelapa untuk tubuh badan anda. Buat anda yang masih mencari-cari penawar kesihatan, air kelapa adalah yang terbaik. Namun begitu, ia perlu diminum secara konsisten dan tidak berlebihan.
Minuman ini bukan sahaja sedap bahkan juga rendah kalori, rendah lemak, penuh dengan vitamin dan mineral penting untuk kesejahteraan tubuh badan.
12 MANFAAT MINUM AIR KELAPA

Nak tahu lebih lanjut apa khasiat air kelapa? Jom sama-sama baca perkongsian di bawah.
1. Menghindari penyakit jantung
Air kelapa mengandungi kalium dan kalsium yang dipercayai dapat menurunkan kadar kolestrol dan mengawal degupan jantung yang normal.
2. Rendah karbohidrat
Minuman ini juga bagus untuk anda yang sedang mengamalkan diet rendah karbohidrat. Hal ini kerana 1 cawan air kelapa hanya mengandungi 8 gram karbo.
3. Baik untuk penghidap diabetes

Air kelapa mempunyai indeks glisemik yang sangat rendah iaitu sebanyak -3. Sekaligus menjadikan ia minuman yang sihat untuk penghidap diabetes.
Namun begitu, anda masih perlu mendapatkan nasihat daripada doktor sebelum mengambilnya dalam diet harian.
4. Menurunkan berat badan
Secawan air kelapa (200ml) hanya mengandungi 48 kalori dan 0 lemak, menjadikan ia minuman yang mampu menurunkan berat badan anda.
Jika mengambil segelas air kelapa sebelum makan, ia juga dapat mengelakkan anda makan secara berlebihan.
5. Bagus untuk pesakit darah tinggi

Air kelapa memgandungi jumlah kalium yang tinggi dan ianya bagus untuk pesakit hipertensi dalam mengimbangi nisbah elektrolit dan mengawal tekanan darah tinggi.
Mengambil makanan yang kaya kalium berupaya mengeluarkan lebih banyak natrium daripada tubuh badan melalui air kencing. Tetapi harus diingatkan, jangan mengambil secara berlebihan kerana berisiko mengalami tekanan darah rendah.
6. Menyembuhkan jangkitan air kencing
Air kelapa boleh membantu mengeluarkan toksin melalui air kencing. Anda akan kerap membuang air kecil selepas meminum air kelapa kerana ia merupakan kaedah semula jadi yang membantu merawat jangkitan air kencing.
7. Sesuai untuk batu karang
Mereka yang mempunyai batu karang digalakkan untuk mengambil air kelapa disamping 12 gelas air setiap hari.
8. Mencantikkan kulit

Air kelapa juga bersifat antimikrobnya yang berfungsi merawat jerawat.
Menerusi kajian, pengambilan air kelapa membantu sistem antioksidan dengan menerutralkan kesan radikal bebas.
9. Menghilangkan tekanan dan keletihan
Anda digalakkan untuk mengambil air kelapa jika berasa sangat lemah, letih, lesu dan hilang selera makan.
Ia akan membuatkan fikiran anda lebih tenang dan menghilangkan tekanan.
10. Bebas lemak dan kolestrol
Air kelapa adalah 94% air dan bebas lemak serta kolestrol.
11. Menghidrasi tubuh
Minuman ini mampu membuatkan tubuh terhidrat sekaligus menyebabkan badan berfungsi dengan baik. Tidur anda juga akan menjadi lebih berkualiti.
12. Nyahtoksik badan
Jika sering mengambil junk food, toksin makanan akan terkumpul dalam badan. Pencemaran dan hasil biologi tubuh juga salah satu punca.
Oleh itu, pengambilan air kelapa mampu membekalkan penghidratan dan elektrolit untuk nyahtoksik badan.
Segelas air kelapa mampu mendetoks dan membersihkan toksik serta menghidratkan badan supaya berasa lebih segar.
Kredit: Hello Doktor


Jangan Ambil Mudah, Ini Dia 12 Sayur & Buah Yang Bahaya Untuk Ekzema

Sayur dan buahan sangat elok dimakan, namun sangat bahaya untuk ekzema. Bukan semua sayuran dan buahan boleh dimakan oleh penderima ekzema ini.
Ada 13 sayur dan buah yang wajib dielak buat penderita ekzema. Namun, bukan ‘selamanya’ penderima ekzema harus menjauhi sayur dan buahan ini. Mereka perlu pantang dari memakannya buat sementara waktu selagi ekzema belum baik.
Pasti anda juga sudah berhabis duit membeli krim dan tak tidur malam apabila lihat anak bergaru setiap malam.
Mari kita lihat apakah sayur dan buah itu yang suka membuat onar pada ekzema di bawah.
1. Tomato sangat bagus dimakan penghidap kanser, tapi bukan penderita ekzema kerana ia sangat tinggi histamine dan menyebabkan gatal.

2. Jagung antara makanan yang sangat digemari semua orang. Malang sekali jagung boleh menjadi pencetus ekzema selagi tidak pulih.

3. Brokoli yang menyihatkan ini harus dihindari sepenuhnya kerana ia mengandungi MSG dan sulfites yang sangat sensitif buat usus penderita ekzema. Jika tetap dimakan, ekzema akan semakin teruk atau lambat pulih.

4. Cendawan merupakan sayuran yang wajib hindari kalau sakit kulit. Ibu-ibu yang ada anak ekzema, hindarkan dari beri makan kepada anak. Cendawan tinggi histamine yang menyebabkan gatal.

5. Bell peppers sayur yang enak namun ia tinggi GMO, tinggi alkaloid dan solanine yang menyebabkan keradangan kulit bertambah parah (kalau radang ekzema dah pulih tak ada masalah nak makan sayur ni).

6. Pineapple atau nenas ni antara buah-buahan citrus yang wajib elak. Boleh menyebabkan ekzema susah nak pulih kerana citrus boleh menjadi pencetus (trigger) eczema.

7. Kubis antara sayur yang tinggi histamine dan menyebabkan gatal.

8. Anggur wajib dielak selagi ada ekzema. Anggur ini sangat bahaya untuk ekzema.

9. Buah mata kucing kena elak juga walaupun ia enak namun akan mengakibatkan ekzema lambat sembuh.

10. Kiwi sama macam anggur. Kiwi juga buah yang bahaya untuk kulit ekzema.

11. Berries tak kisah sama ada strawberry, blueberry atau raspberry adalah tinggi histamine yang boleh menyebabkan gatal.

12. Buah kering seperti aprikot kering, kismis, figs atau teen, prunes atau kurma walaupun bagus untuk kesihatan tapi bila ada ekzema adalah BIG NO sebab ia tinggi gula tersembunyi dan tinggi sulfites sekitar 500 ke 2, 500, lebih tinggi dari arak dan sulfites dalam buah buahan kering ni boleh sebabkan ekzema gatal dan radang.

Kredit: Mizhana Padzi


13 Jenis Makanan Rendah Kalori, Boleh Makan Tanpa Risau Gemuk!

Walaupun anda sedang berusaha untuk menguruskan badan, jangan risau kerana masih ada makanan rendah kalori yang boleh anda makan tanpa risau gemuk.
Makanan yang dikongsikan ini kaya dengan serat dan juga mempunyai kalori rendah. Jadi, ia tidak akan mengemukkan anda jika diambil dalam kuantiti yang banyak.
Mari kita lihat apa 13 jenis makanan tersebut yang anda boleh makan tanpa perlu risau tentang berat badan.
13 Makanan Rendah Kalori, Makan Tanpa Risau Gemuk
1. Popcorn

Jika menggoreng popcorn dengan sedikit garam tanpa mentega dan gula, anda boleh menikmati popcorn tersebut tanpa was-was. Secawan popcorn hanya mengandungi 32 kcal (kalori).
2. Daun saderi

Batang saderi mengandungi 95 peratus air. Ia bertindak sebagai detoks dalam badan dan mampu membantu anda menurunkan berat badan yang berlebihan.
3. Terung

Terung bakar atau panggang tanpa minyak hanya mengandungi 24 kcal. Oleh itu, anda boleh mengambil sayuran ini tanpa perlu mengehadkan jumlah pengambilannya.
4. Buah oren

Jika anda mahu menurunkan berat badan, tidak digalakkan untuk mengambil buah-buahan dalam kadar yang banyak.
Namun berbeza dengan buah-buahan citrus. Contohnya buah oren, kaya dengan bahan-bahan serat, flavonoid dan vitamin C yang membantu penghadaman, mengenyangkan dan mencantikkan kulit secara semula jadi.
5. Alga

Tumbuhan alga seperti Laminaria adalah sumber terbaik iodin. Iodin merupakan bahan mineral yang terdapat dalam makanan laut. Ia merupakan bahan penting untuk menghasilkan hormon tiroid, iaitu hormon penting untuk mengawal tumbesaran, memperbaiki sel yang rosak dan mengawal metabolisma.
6. Zucchini

Sebiji zucchini hanya mengandungi kira-kira 42 kcal. Ia dapat meneutralkan nisbah kandungan garam dalam badan dan juga memperbaiki fungsi usus.
7. Timun

Timun merupakan sayuran yang sangat sesuai buat mereka yang ingin menurunkan berat badan. Sesuai letakkan di dalam sup dan juga. Ia juga sesuai dijadikan ‘snack’ atau dicicah dengan yogurt rendah lemak.
8. Ubi bit

Ubi bit adalah sumber protein yang membantu membakar lemak, menguatkan otot dan megawal gula dalam darah. Sebiji ubi bit hanya mengandungi 40 kcal.
9. Telur

Anda boleh menikmati telur tidak kira berapa kali sehari. Namun sebaiknya kuning telur dibuang kerana ia mengandungi kadar kolestrol yang tinggi. Pastikan telur rebus ya, bukan telur goreng.
10. Epal dan plum

Sebiji epal mengandungi kira-kira 50 kcal bergantung pada saiz. Buah ini mampu membuatkan anda berasa kenyang dan boleh mengawal sistem pencernaan. Plum pula kaya dengan vitamin C dan kalium yang baik untuk jantung.
11. Salad

Anda boleh menikmati sayuran ini sebanyak mana yang anda mahu kerana sehelai daun salad hanya mengandungi 3 kcal. Salad juga kaya dengan asid folic.
12. Beri: Kramberi, strawberi

Buah-buahan beri kaya dengan vitamin C dan membantu menyingkirkan air yang berlebihan. Strawberi hanya mengandungi 33 kcal yang membantu dari segi penghadaman, meningkatkan penghasilan dua hormon yang membantu membakar lemak serta meningkatkan metabolisme tubuh.
13. Kubis, bunga kubis, brokoli

Sayuran ini merupakan pilihan yang tepat buat anda yang mahu menjaga berat badan kerana kubis yang dipotong dadu hanya mengandungi 7 kcal. Kubis juga kaya dengan pelbagai jenis vitamin seperti vitamin A, C, E dan B.
Kredit: Remaja
Baca juga: Cara Buat Salad Buah Yang Mengenyangkan, Sesuai Untuk Diet!